Dialuna 13 di Februari 2023 www.bondia.com Email: noticia@bondia.com Tel: 582-7800 Fax: 582-7044 1,75 Florin 

Ongering, presidente nobo CAft: 
“Ami lo haci esaki na un manera streng pero husto” 


Diabierna ultimo, dia 10 di 
februari, a tuma e confer- 
encia di prensa di Colegio 
di supervision financiero 
di Aruba (CAft), na unda 
e introduci e presidente 
nobo di e organismo, Sra. 
Lidewijde Ongering. Du- 
rante su bishita, CAft a 
hiba 
combersacion 
cu 
entre otro Gobernador di 
Aruba, Minister di Finan- 
zas y Cultura, Minister di 
Turismo y Salud Publico, 
Conseho di Minister y 
Parlamento di Aruba. 


Durante e conferencia di 
prensa Sra. Ongering a elab- 
ora riba diferente topico di 
importancia pa Aruba, entre 
otro presupuesto di e pais, 
e cambionan cu a introduci 
den impuesto na comienso 
di e aña aki, inversion na 
Aruba y con necesario esaki 
ta pa e desaroyo economico 
di Aruba y por ultimo el a 
toca ariba e tema di salud y 
seguridad social, un punto di 
gran importancia. 


Durante e momento di opor- 
tunidad pa prensa haci pre- 
gunta, Ongering a ricibi e 
pregunta for di un miembro 
di prensa di con tolerante e lo 
ta como presidente nobo di e 
organismo, mirando cu den 
pasado a categorisa e organ- 
ismo como flexibel. 


Den su respuesta, Ongering a 
splica cu no tin hopi opcion 
di libertad di eleccion, paso- 
bra CAft mester djis pone na 
prueba e standardnan segun 
locual a wordo acorda. Awor- 
aki tin un discusion na Aruba 
tocante con exactamente e 
normanan ta. 


“Nos ta pone na prueba e 
standardnan 
manera 
nan 
duna nos. Y eynan nos lo ta 
streng pasobra nos ta e super- 
vision y mi ta kere cu ami lo 
haci esaki na un manera cu ta 
streng pero husto. E ora bo 
kier djis purba strictamente 
contra e normanan manera 
nan ta existi, pero riba un 
manera husto,” Ongering a 
indica. 


El a agrega cu na mesun mo- 
mento e organismo kier wak 
tambe con nan por yuda e 
paisnan, 
y 
specificamente 
Aruba, riba e caminda pa un 
desaroyo economico sosteni- 
bel di e isla. 


Ariba esaki, el a indica, cu nan 
a acorda mutuamente cu nan 
ta bay wak con nan por yuda 
y duna substancia na esaki. 
“Na final di dia nos tur kier e 
mesun cos, cu ta un desaroyo 
economico prospero, bunita 
y factibel pa e isla y p’esey nos 


t’ey tambe, pa yuda cu nos 
consehonan pa nos por logra 
esaki,” el a enfatisa. 


Den un comunicado di pren- 
sa despues di e conferencia, 
CAft a comenta riba recuper- 
acion economico. 
Aunke economia di Aruba ta 
recuperando fuertemente y 
ta spera un surplus di 1 por- 
ciento di e PIB na 
2023, preocupacion pa futuro 
ta sigui vigente. Debe pa cada 
residente di Aruba ta mas o 
menos AWG 
55.000. E generacionnan fu- 
turo ta horca cu debe halto. 
P’esey, ta importante pa Aru- 
ba tuma paso pa 
logra finanzas publico sos- 
tenibel. Presupuesto di 2023 
ta cumpli cu e norma presu- 
puestario y esey ta un 
prome paso den bon direc- 
cion. Pero, pa mantene e ten- 
dencia aki y logra surplus mas 
halto den e 
añanan binidero, mester me- 
dida adicional. Importante 
ta pa Aruba spaar stuctural- 
mente mas, na 2023 
caba, y no warda te na 2024 pa 
haci esey, manera ta propone 
den e presupuesto. E Pakete 
di Medida 
(Landspakket) ta sirbi como 
guia pa esaki, manera aumen- 
to di habilidad di entidad gu- 
bernamental, 
manera Serlimar y Arubus 
N.V., pa mantene nan mes fi- 
nancieramente. 


Tocante impuesto, CAft a in- 
dica cu entrada fiscal di Aruba 
por subi significativamente, 
si mehora cumplimento fis- 
cal. CAft ta recomenda pa 
tuma medida diligentemente 
al respecto. No solamente ta 
contribui na mehoracion di 
finansa publico, sino tambe 
na distribucion mas balansa 
di presion fiscal. Den e con- 
texto ey CAft ta recomenda 
pa reconsidera introduccion 
di impuesto riba tip. Den liña 
cu e obhetivonan di e Pakete 
di Medida, Aruba ta trahando 
pa simplifica e sistema fiscal. 
Pa logra un surplus di por lo 
menos 1 porciento di e PIB 
den 
2023, mester cuminsa e pro- 
ceso legislativo pa cobra im- 
puesto riba volumen di benta 
(BBO) na frontera 
mas pronto posibel. Tambe, 
den liña cu recomendacion 
anterior di IMF, CAft ta an- 
ima Aruba pa 
simplifica e sistema di im- 
puesto indirecto y sigui cu 
introduccion di impuesto 
riba balor añadi (iba), 
manera a anuncia anterior- 
mente. 
Pa haci economia mas resili- 
ente y pa aumenta su capaci- 
dad pa genera entrada, ta nec- 
esario pa inverti. 
E suma presupuesta pa inver- 
sion den 2023, di AWG 20 
miyon, ta demasiado abou. 
Inversion specifico 
den, por ehempel, infrastruc- 
tura y proyecto di mitigacion 
y adaptacion na cambio cli- 
matico, ta contribui 
na crecemento economico 
sostenibel. CAft ta anima 
Aruba pa elabora un plan di 
inversion plurianual. 


Ademas, a comenta tocante 
cuido di salud y seguridad so- 
cial, bisando cu Aruba a tuma 
varios medida caba pa me- 
hora e situacion financiero di 
e sistema social, manera re- 
duci gasto di e lista positivo. 
En cambio, door di desaroyo 
demografico, gasto den cuido 
y den pensioen di behes lo 
aumenta mas lihe cu entrada 
y, si no cambia e maneho, 
pronto lo tin deficit. Pues, 
mester mira economisacion 
den cuido y seguridad social 
den e perspectiva plurianual 
aki. Ta necesario pa tuma me- 
dida awor pa garantisa cu e 
sistema social ta pagabel pa e 
generacionnan futuro tambe. 
Den e contexto ey CAft ta an- 
ima Aruba pa yega na calcula- 
cion plurianual bon funda pa 
desaroyo di gasto den cuido 
di salud. 

Fundacion Respeta Mi ta bay cuminsa busca boluntario 
pa haci mas impacto den comunidad 


Abuso di mucha ta un 
topico cu lastimamente 
ta sigui scucha den nos 
comunidad, y pa combati 
esaki, mester enfoca riba 
prevencion pa por lanta 
muchanan den un ambi- 
ente mas sigur. Pa e moti- 
bo aki Fundacion Respeta 
Mi ta buscando boluntar- 
io. 


Muchanan cu ta pasa den 
abuso no tur ora ta na altura 
cu loke nan ta bibando aden ta 
abuso. Ta importante pa con- 
scientisa muchanan di chikito 
caba tocante e formanan di 
abuso y stimula nan pa acerca 
adultonan di confiansa ora cu 
nan mester di ayudo. 


Cu cooperacion di studian- 
tenan di Social Work & De- 
velopment na Universidad 
di Aruba, Fundacion Respeta 
Mi a traha un poster pa haci 
e muchanan mas consciente 
di e diferente formanan di 
abuso cu ta existi. Carlina van 
Vliet y Rosemary Bustillos a 
haci nan pasantia cerca Fun- 
dacion Respeta Mi na 2022 y 
a traha ariba e bunita proyec- 
to aki. Cu hopi dedicacion a 
haci e pinturanan na man y 
a desaroya e contenido di e 
poster cu e intencion pa edu- 
ca nos comunidad tocante e 
diferente formanan di abuso 
cu muchanan por experencia. 


Den esaki, e fundacion a 
gradici Rosemary y Car- 
lina pa nan contribucion na 
e causa, alabes nan a gradici 
UNHCR tambe pa a haci un 
donacion na nan organisa- 
cion cual a permiti nan print 
e posternan den idioma Spa- 
ño. E poster aki ta obtenibel 
digital na Papiamento tambe 
y mas despues te hasta na 
Ingles. Ademas UNHCR a 
duna fondo tambe pa nan por 
haci e animacion ‘Mi curpa ta 
di mi so!’ na Spaño. 


Di e forma aki mas famianan 
na Aruba lo por beneficia di 
e herment educacional aki. 
Alabes e fundacion ta pro- 
becha pa gradici nan spon- 
sor cu a yuda nan den 2022 
pa asina por keda desaroya 
materialnan nobo. Danki na: 
AHATA, Casa Del Mar y Key 
Club Colegio Arubano y tur 
sponsor cu a yega di aporta na 
nan organisacion. 


Di otro banda, mirando e 
necesidad grandi di profe- 
sionalnan pa tin mas cono- 
cemento ariba e tereno di 
señalnan di abuso di mucha, 
e organisacion aki a pone 
disponibel caba un book- 
let pa profesionalnan cu tin 
diferente señalnan di abuso 
di mucha. E booklet aki ta 
obtenibel digital pero tambe 
fisicamente cerca nan. Ta 
trata di un booklet cu un lista 
extenso di señalnan di abuso 
di mucha cu cual profesion- 
alnan lo mester tene cuenta. 
Esaki ta parti di Proyecto Su- 
perFood y nan organisacion 
cu a traha ariba e contenido 
pa casi dos aña. Nan a indica 
cu profesionalnan cu ta desea 
di ricibi e booklet aki lo por 
tuma contacto cu nan. 


Fundacion Respeta Mi ta un 
organisacion chikito cu actu- 
almente ta conta cu dos tra- 
hado y mirando e importan- 
cia grandi di nan meta y di e 
trabaonan cu nan ta eherce, 
nan lo desea di por haci mas 
impacto den nos comunidad. 


P’esey den luna di maart ta 
bay cuminsa cu un proyecto 
piloto cu boluntarionan, unda 
nan ta bay recluta boluntario 
den sector social y educacio- 
nal. Pero tambe ta bay brinda 
espacio na comunidad pa por 
inscribi como boluntario pa 
asina hunto por sigui traha 
ariba prevencion di abuso di 


mucha. “Si nos haya colabo- 
racion di boluntarionan nos 
lo ta un paso mas cerca di nos 
meta,” nan a bisa. 


Ta asina ki cu pa dia 23 di 
februari for di 2:30 te cu 4:30 
nan ta bay tene dos encuen- 
tro informativo pa profesion- 
alnan na Fundacion Respeta 
Mi. Y pa dia 27 di februari 
2023 entre 7:00 y 9:00 di ano- 
chi na nan sede ubica na caya 
Dominicanessenstraat 12 ta 
bay tin un anochi di infor- 
macion dirigi na esnan cu ta 
interesa di uni na e causa di 
haci trabao boluntario. E per- 
sona mester tin gana di siña, 
mester tin motivacion, ta dis- 
puesto pa sigui cursonan, ta 
hay’e importante pa proteha 
nos muchanan. 


Na momento cu ta pensa 
ariba abuso sexual, e palabra 
‘pedofiel’ tin ora ta drenta 
den 
pensamento 
mesora 
unda ta cuminsa crea un pro- 
fiel den cabes di un persona 
cu nos ta pensa cu lo ta capaz 
di haci algo asina cruel cu un 
mucha. Ta importante pa ta 
cuidadoso na momento di 
crea stereotipo di e profiel di 
un abusador, pasobra tin ora 
e por ta e persona cu menos 
nos ta kere. 


Un pensamento cu tin por 
ta: “no, e persona ey hamas lo 
haci algo asina cu un mucha. 
Ami conoc’e di basta tempo y 


nunca el a haci algo asina cu 
mi y mi no a mir’e haci algo 
asina cu otro mucha tampo- 
co.” 


Por medio di esaki, kier re- 
marca cu abuso sexual di 
menor ta algo cu ta pasa scon- 
di. E abusador sa cu loke e ta 
haciendo ta inmoral y ilegal. 
P’esey den casonan di abuso 
sexual poco biaha ta mira un 
persona ta testigua den corte 
of tin evidencia (audio-visu- 
al) caminda por mira e acto di 
abuso back. 


Fundacion Respeta Mi ta un 
fundacion sin fin lucrativo 
cu ta contribui na prevencion 
di abuso di mucha na Aruba 
door di brinda informacion 
importante pa preveni abuso 
di mucha na comunidad di 
Aruba, entre otro na mucha, 
mayor y profesionalnan. 


Nan tambe ta cuida interes 
general di victimanan di 
abuso di mucha door di abo- 
gacia pa promove e impor- 
tancia di apoyo emocional di 
victimanan di abuso y door 
di yuda victimanan di abuso 
yega na e guia profesional 
necesario. 

Luna di januari 2023 a habri cu 98.000 turista! 


E cifranan di turismo 
pa cu luna di januari ta 
conoci y ta hopi alenta- 
dor. Minister di Turismo y 
Salud Publico sr. Dangui 
Oduber ta satisfecho con 
e comienso di aña 2023 a 
habri. Aña 2023 a habri 
mescos cu aña 2022 a sera, 
esta cu hopi exito. 


Den luna di januari 2023 
Aruba su turismo a surpasa 
cifranan di januari 2019 cu 
tabata un aña record den tur- 


ismo. Den luna di januari a 
registra un recuperacion total 
di 105% den comparacion cu 
aña 2019. 


Aruba su mercado mas grandi 
y importante cu ta e mercado 
Mericano a mira un recu- 
peracion di 113% den janu- 
ari 2023 den comparacion cu 
januari 2019. Aruba a ricibi 
den januari 2023 un total di 
98,942 turista compara cu e 
93,953 turista den januari di 
aña 2019. Esaki ta un crece- 


mento di 4,989 turista. Aru- 
ba ta sigui ta un destinacion 
hopi bishita, hopi gusta y cu 
turistanan tin hopi interes pa 
bishita. P’esey ta importante 
pa keda haci inversionnan 
den producto Aruba pa nos 
por keda competitivo. 


Segun e mandatario ta impor- 
tante pa remarca cu Aruba ta 
e di 2 pais na mundo cu a re- 
cupera su turismo di e forma 
aki. Esaki ta demostra e re- 
siliencia di Aruba, e maneho 
cu Minister Oduber a bin ta 
hibando y e partnership y bon 
cooperacion den e sector tur- 


istico di parti Aruba Tourism 
Authority (ATA), Aruba Ports 
Authority (APA), Aruba Air- 
port Authority (AAA), Aruba 
Hotel and Tourism Associa- 
tion (AHATA) y Aruba Time 
Share Association (ATSA) pa 
logra esaki. 


Minister Xiomara Maduro a reuni cu representante nobo di UNESCO 
pa region di Caribe 


Recientemente un grupo 
grandi di Nacionnan Uni 
tabata na Aruba pa asina 
cera conoci cu Conseho di 
Minister y tambe cu dife- 
rente instancia na Aruba, 
pa asina por fortifica e la- 
sonan di trabou y asisten- 
cia cu nan por brinda na 
Aruba. 


Den cuadro di e bishita aki, 
Minister Maduro di Cultura 
a reuni cu Sra. Anna Paolini 
cu ta e representante nobo di 
UNESCO pa region di Cari- 


be. E reunion a tuma luga cu 
presencia di Secretario Gen- 
eral di UNESCO na Aruba, 
Sra. Marushka Tromp y Sr. 
Mark Oduber cu ta e spe- 
cialista encarga cu e parti di 
ciencia pa e Secretariado di 
UNESCO na Aruba. 
Sra. Paolini a haci uzo di e 
reunion pa asina presenta 
su credencialnan oficial na 
Minister Maduro y tambe pa 
conta mas di e cambionan cu 
a tuma luga den UNESCO 
pa e forma di brinda asisten- 
cia na e Paisnan den Caribe. 


Como miembro asocia di 
UNESCO, Aruba lo wordo 
yuda cu asistencia via e ofic- 
ina di UNESCO na Jamaica. 


Minister Maduro ta gradici 
Sra. Paolini pa e bon rela- 
cion y asistencia cu Aruba 
a bin ta haya di UNESCO, 
unda recientemente cuater 
scol na Aruba ta participando 
den e netwerk di scolnan di 
UNESCO na unda alum- 
nonan ta siña mas di e 17 
metanan di desaroyo sosteni- 
bel di Nacionnan Uni. 


Profesionalnan a reuni pa desaroya material di educacion di e proyecto 
NPSA pa scol preparatorio y basico 


Recientemente, Minister 
Endy Croes a reuni cu De- 
partamento di Enseñansa, 
maestro- 
y 
expertonan 
den 
educacion 
(onder- 
wijsdeskundigen) pa for- 
malisa un grupo di con- 
tacto pa finalisa un com- 
promiso haci. 


Presente tabata sra. Gracy Di- 
jkhoff, Sra. Jumira Spier, Sra. 
Mirscha Winterdal, Sr. Hen- 
ry Barrera y sra. Irene Croes. 


Den cuadro di e Plan Na- 
cional pa atende cu e prob- 


lematica di cacho na Aruba 
(NPSA), Minister di Ense- 
ñansa hunto cu colega Min- 
ister di Naturalesa a compro- 
mete pa percura pa material 
di educacion riba e tema pa 
por drenta enseñansa cum- 
insando na scol preparato- 
rio, segun un comunicado di 
prensa. 
E maestronan a desaroya ma- 
terial di educacion pa scol 
preparatorio y scol basico y 
awo e material ta den man di 
e expertonan den educacion 
pa pone nan toke final, pa e 
material por wordo evalua 


door di Departamento di 
Enseñansa pa drenta scol e 
aña escolar venidero. Depar- 
tamento di Enseñansa tambe 
tabata contento cu e reunion, 
mirando cu 2 biaha caba no 
a logra finalisa e topico pa 
Whizzart, pero ta premira cu 
e expertonan sinta na mesa 
hunto si ta bay logra pa e 
drenta e sistema aki pa aña 1 
di aña escolar 2023-2024. 


Minister di Enseñansa ta 
gradici tur presente pa nan 
dedicacion den proyecto aki 
y ta convenci cu hunto lo re- 


alisa algo bunita cu efecto du- 
radero pa logra cambio real 
di e problematica di cacho cu 
nos tin na nos isla, siñando 
nos muchanan desde trem- 


pan kico tur ta encera ta un 
doño responsabel di mascota 
pa nan por haci escogencia 
responsabel ora nan tin e de- 
seo di busca un mascota. 

E funcion social importante di carnaval 


Cu un siman faltando pa e 
paradanan grandi, Aruba 
ta absorbi den pleno cel- 
ebracion di carnaval. Pero 
kico tin tras di e celebra- 
cion tradicional aki? Con 
e ta afecta participan- 
tenan psicologicamente? 
Y mas importante, kico ta 
e funcion social di carna- 
val? 


Segun un articulo den lead- 
ingbeat.com, e palabra carna- 
val ta bin di idioma Latin, y 
ta nifica literalmente “retira e 
carni”, cual ta nifica e inicio 
di Cuaresma den kalender 
Cristian. Na mayoria di pais, 
periodo di carnaval ta cay en- 
tre januari y maart y ta com- 
paña pa un variedad di tradi- 
cion cultural. 


Den su buki “Bailando riba 
Caya,” Barbara Ehrenreich 
ta papia den profundidad 
tocante e historia y funcion 
social di carnaval a traves di 
diferente sociedad y peri- 
odonan historico. Tambe e 
ta splica con e evolucion di 
Cristianismo na Europa a 
conduci na e creacion di car- 
naval manera nos ta conoce. 


Maske por parce awo dificil 
pa kere, Cristianismo na su 
inicio tabata involucra hopi 
canto, baile, bebemento y rit- 
ualnan ecstatico. Siguiendo 
tradicionnan religioso anteri- 
or, manera adoracion di Dio- 
nysus – dios di biña na Grecia 
antiguo – tabata importante 
pa e devotonan drenta den 
un estado di trance y “experi- 
menta” dios. Nan relacion cu 
dios tabata profundamente 
personal. 


Sinembargo, mientras Cris- 
tianismo a bira e religion 
oficial, prome di imperio Ro- 
mano y despues di esun Byz- 
antino, cos a cuminsa cambia 
rapidamente. E no tabata mas 
pa e individuonan realisa rit- 
ualnan y haya acceso na di- 
vinidad riba nan mes. Esaki 
a bira e trabao di pastoornan 
designa, coronan y e autori- 
dadnan eclesiastico oficial. Es 
mas, alrededor di siglo 4 AD, 
bailamento a keda prohibi 
por completo y a keda proc- 
lama como e trabao di diabel. 


Casi mil aña despues, den 
Edad Media, devoto y pas- 
toornan ainda tabata disfruta 
canto, bebemento y baila- 
mento den Iglesianan Catoli- 
co. Esaki tabata anathema pa e 
hierarkia di e iglesia, cu tabata 
kier introduci mas discip- 
lina y controla entusiasmo di 
hende. E compromiso cu nan 
a bin cune tabata pa permiti e 


comportamento ecstatico aki 
pa tuma lugar solamente du- 
rante dianan festivo di e igle- 
sia y pafo di e misanan. Sin 
intencion, esaki a conduci na 
e creacion di e concepto di 
carnaval. 


Funcion social di carnaval 
Obviamente hende semper a 
baila pafo, pero e prohibicion 
di e autoridadnan eclesiastico 
a conduci na un brote di cre- 
atividad festivo. De hecho, 
tin cantidad di anecdota di 
mania di baile colectivo du- 
rante fin di Edad Media cu 
algun conduciendo na hende 
cu a fayece di cansancio, se- 
gun leadingbeat.com. 


Gradualmente, e mania di 
baile a keda institucionalisa 
y transforma den festivalnan 
publico secularisa – carnaval 
– separando nan completa- 
mente for di religion. Carna- 
val lo sucede riba dianan par- 
ticular di aña y lo involucra 
principalmente 
procesion- 
nan door di centro di ciudad. 
Carnaval a bira un manera 
pa hende di tur background 
escapa nan realidad socioeco- 
nomico y bira uni. 


E aspecto mas importante di 
carnaval tabata burla di es- 
nan na poder. Esaki tabata 
actua como alivio pa presion 
di e clasenan mas abao. Un 
homber lo bisti como e “Rey 
di e Bobonan” y burla di au- 
toridadnan. Nos ta mira ras- 
tronan di esaki na Aruba den 
e concepto di Prins y Pancho. 
Despues, esaki a expande den 
mascaradanan cu tur hende 
burlando di esnan na poder. 
Carnaval na Aruba tambe a 
inicia cu e sorto di fiestanan 
aki di mascarada, unda tabata 
bisti e mascara pa por partic- 
ipa mas completamente sin 
mester sacrifica reputacion 
social. 


Den algun caso, carnaval a 
bira e cuna di rebelion y rev- 
olucion, algo cu cada bes mas 
a crea miedo entre e autori- 
dadnan. 


Despues, e reforma protes- 
tante a conduci na prohibi- 
cion di carnaval. Hende no 
tabata permiti pa canta, baila 
of mustra ningun señal di 
emocion 
colectivo. 
Esaki 
gradualmente a conduci na 
un epidemia di melancolia 
na Europa. Sinembargo, e 
tradicion a persisti y a haci un 
comeback den siglo 20. 
Awendia, e Carnaval di Rio 
na Brazil cu su bailarinnan 
exotico, costume y musica 
samba ta esun mas grandi na 
mundo. 


E necesidad di baila, celebra y 
conecta cu otronan 
Como ser humano, nos tin 
un tendencia natural pa bin 
hunto y celebra. Esaki ta haci 
nos sinti fisicamente mas sa- 
ludable y mentalmente mas 


fuerte. Durante siglonan, car- 
naval tabata e miho fiestanan 
di baile riba caya, un excuus 
pa lubida nos status social y 
baila cu tur hende sin impor- 
ta nan background. 


E historia religioso inespera di 
carnaval ta demostra e lucha 
continuo entre expresa nos 
mes libremente y e necesidad 
pa religion organisa y her- 
arkianan estricto pa restringi 
nos. Tal bes den e lucha aki 
ta unda e magia di carnaval ta 
existi, dunando e excuus per- 
fecto pa bandona inhibicion, 
baila y conecta cu otro na un 
nivel mas profundo. 


Con cu ta, e funcion social 
fuerte di carnaval ta indisput- 
able. 

Delegacion di gemeente Venray a bishita Arubahuis 


Un delegacion di gemeen- 
te Venray a haci un bishita 
oficial na Minister Pleni- 
potenciario mr. Ady Thi- 
jsen. E delegacion enca- 
besa pa e burgemeester di 
Venray Leontien Kompier 
a conta tambe cu weth- 
ouder (diputado) Daan 
Janssen y miembro di e 
Gemeenteraad pa e par- 
tido Venray Lokaal Amira 
Luydens-Dabian. 


E bishita di e delegacion di 
Venray ta un bishita pa co- 
responde esun cu Minister 
Thijsen a haci na Venray pa 
papia riba puntonan di coop- 
eracion entre Aruba y Venray. 
A papia riba orientacion riba 
projectonan di agricultura 
riba un escala chikito, pero 
na mesun momento produci 
productonan di calidad halto. 
Venray ta conoci pa produc- 
cion di honing y akinan por 
mira unda Aruba por tin ben- 
taha di e experticio di Ven- 
ray pa su mesun produccion 
di honing. Tambe a papia di 
plantacion di matanan di fru- 
ta pa por bin cu produccion 
di jam pa e mercado local y 
e hotelnan. Segun minister 
Thijsen esaki tin potencia na 
Aruba mirando cu awor tur 
loke ta jam pa desayuno ta 


wordo importa. 
Otro aspecto cu tambe ta bon 
pa sondea ta cria di cabrito y 
produccion di keshi di cabri- 
to, cu na Europa ta wordo 
considera como un delica- 
tesse. Durante e combersa- 
cion a papia tambe di cooper- 
acion riba e tereno di gober- 
nacion cu sosten di VNG 
(Vereniging van Nederlandse 
Gemeente). 
Burgemeester 
Kompier lo tuma contacto 
riba esaki cu VNG y Pro 
Demos pa mira cual rol VNG 
por hunga pa bin cu un Con- 


ferencia di Mesa Rondo pa 
papia riba futuro relacion den 
Reino Hulandes. 


Riba e aspecto di cuido a pa- 
pia riba manera pa hisa e nivel 
di educacion di e estudionan 
tanto pa LBO como MBO. Lo 
mester busca moda pa ahusta 
e curriculum na EPI pa asina 
e por ta riba e mesun nivel cu 
un MBO na Hulanda. Tambe 
a papia riba e posibilidad pa 
intercambio di studiantenan 
di Gilde College cu ta un scol 
MBO na Venray. E initiativa 
riba e tereno aki ta den man 
di Amira Luydens-Dabian. 


Por ultimo den cuadro di 70 
aña di Carnaval di Aruba na 
2024 a papia riba un exposi- 
cion di Carnaval conhunta- 
mente cu Gemeente Venray, 
mirando cu e cuidadnan den 
e provincianan Brabant y 
Limburg ta celebra Carnaval. 
Wethouder Janssen lo tuma 
contacto cu e organisacion di 
Carnaval di Venray De Piël- 
haas y e Venrays Museum. E 
initiativa pa cu e exposicion 
aki ta den man di Arubahuis. 


E potret ta cortesia di Aruba- 
huis 


Prome minister ta reuni cu institutonan di estadistica CBS di Aruba y ECLAC di Nacionnan Uni 
Aruba desaroyando Sistema Nacional di Estadistica 
hunto cu Nacionnan Uni 


Diabierna 10 di februari 
mainta, 
Prome 
Minis- 
ter Evelyn Wever-Croes 
a reuni cu representan- 
tenan di Centraal Bu- 
reau Statistiek (CBS) y 
tambe cu representante 
di e agencia di Nacionnan 
Uni, Economic Commis- 
ion for Latin America and 
the Caribbean (ECLAC) 
cu ta atende cu e sistem- 
anan di estadistica. Hunto 
cu Nacionnan Uni, ta de- 
saroyando un Sistema Na- 
cional di Estadistica cu ta 


bay yuda Aruba pa tin tur 
e datanan necesario, no 
solamente pa Gobierno 
pero tambe pa otro insti- 
tutonan. 


Prome Minister a duna di 
conoce cu e datanan y infor- 
macionnan aki no ta di per- 
sonanan individual cu lo por 
comparti, pero si ta categorisa 
gruponan por ehempel, cu- 
anto hende muhe tin den cual 
edad, cuanto mucha homber 
tin den cual edad, cuanto scol 
tin y cuanto muchanan ta na- 


ciendo of cuanto a nace. E ul- 
timo aki lo yuda entre otro pa 
sa cuanto scol lo mester tin pa 
futuro. 


Prome Minister a indica cu 
hopi di e decisionnan di Go- 
bierno riba maneho mester ta 
basa riba data pero no ta tur 
esakinan ta disponibel. CBS 
hunto cu e agencia di Na- 
cionnan Uni pero tambe den 
cuadro di landspakket hunto 
cu Hulanda, a haya financia- 
mento pa e proyecto aki. Am- 
bos instituo a informa Prome 


Minister di e desaroyonan y 
trabounan cu ta wordo haci 
pa realisa y termina e proyec- 
to aki. 


Aparte di e sistema mes di 
estadistica cu ta desaroyando, 
tambe lo adapta e leynan nec- 
esario pa asina e personanan 
cu participa por ehempel 
den encuesta of censonan, 
tin mas proteccion pa nan 
informacionnan no wordo 
maluza den otro manera. Pa- 
sobra ora bo tin estadistica y 
sigur automatisa, tin chens cu 
otro persona por mira infor- 
macionnan cu no ta pa nan 
wowo mira. E ley lo wordo 
traha e aña aki y lo ta cla pa 


fin di aña. Esaki lo trece mas 
proteccion pa tur esnan cu tin 
data centralisa den e sistema 
aki. 


“Mi mester bisa cu esaki ta 
un di e proyectonan cu nos 
a para duro ariba pa nos haya 
hunto cu Nacionnan Uni ya 
den e prome biahe na Na- 
cionnan Uni. Mi ta contento 
di wak cu nos biahenan ta 
duna fruto y cu awor nos ta 
asina leu di mira e aña aki 
su cuadro legal y despues e 
sistema mes por wordo im- 
plementa”, Prome Minister 
Evelyn Wever-Croes a duna 
di conoce. 

Hulanda: 
Carnaval di proximo siman por causa regreso di coronavirus 
sinembargo hospitalnan ta prepara 


(NLTimes) 
- 
Celebra- 
cionnan di carnaval cu lo 
ta tumando luga proximo 
siman na Hulanda por 
causa un aumento leve 
den casonan di coronavi- 
rus of griep. Segun ANP a 
bisa cu hospitalnan ta pre- 
para y no ta hopi preocupa 
cu esaki. 3 aña atras carna- 
val tabata un causa grandi 
di brote na Hulanda mi- 
rando cu poco despues e 
prome ola a cuminsa. 


Un di e ciudadnan grandi di 
carnaval ta Venlo. E hospital 
den e ciudad, VieCuri a bisa 
cu “basa riba data di añanan 
anterior, nos ta preparando lo 
miho cu ta posibel.” Ademas, 


Hospital Elisabeth-TweeSt- 
eden (ETZ) na tilburg, unda 
e prome infeccion di coro- 
navirus a keda detecta 3 aña 
atras, awo “no ta hopi preo- 
cupa cu e temporada di car- 
naval binidero. Nos sa for di 
e tempo prome cu e corona- 
virus cu e infeccionnan viral 
lo aumenta durante e celebra- 
cionnan aki, e biaha aki no lo 
ta diferente.” Tambe un mi- 
crobiologo medico Jean-Luc 
Murk di ETZ no ta premira 
mas cu lo tin otro brote gran- 
di di coronavirus pa motibo 
cu “ sociedad a crea un un- 
munisacion suficiente contra 
esaki.” 


Zuyderland hospital tampoco 


no a expresa preocupacion. E 
fiestanan lo causa mas infec- 
cion respiratorio, sinembargo 
hospital ta kere cu e aumento 
aki lo ta manehabel “sin cu lo 
mester restringi otro servi- 
cionan inmediatamente.” 


Segun Canisius Wilhelmina 
hospital na Nijmegen, male- 
sanan contagioso facilmente 
por circula durante carnaval 
sinembargo e ta yuda cu may- 
oria muchanan ta festehando. 
“Carnaval ta un celebracion 
publico cu ta divertido y im- 
portante. Si e hobennan, spe- 
cialmente e personanan salu- 
dabel haya un griep, e no ta 
un problema asina grandi. E 
hospital ta conseha pa perso- 


nanan den riesgo di corona- 
virus of griep “evita sitionan 
aglomera manera carnaval.” 


Otro 
hospitalnan 
manera 
Tjongerschans na heereen- 


veen, Erasmus MC na Rot- 
terdam y gelderse Vallei na 
Ede, tur a duna contestanan 
similar. Nan ta prepara pa un 
aumento den infeccion respi- 
ratorio for di winter caba. 


Sudan su aumento den 
malesanan tropical ta 
refleha mal sistema di salud 


(AP) - Dos hende muhe di 
Sudan a pensa cu nan tin 
malaria y tabata bebiendo 
medicamento pa esaki, 
sinembargo e situacion a 
complica. Ambos a cum- 
insa keha di migraine y 
keintura cu no ta respon- 
de na e tratamento di ma- 
laria. Pa ora cu el a ricibi 
e diagnosis di dengue, el a 
perde consenshi. 


“Pronto despues cu nan a 
examina mi persona, mi a 
cay den coma,” el a splica, 
contando su experiencia mas 
o menos 3 luna atras. Ambos 
hende muhe a recupera des- 
de e tempo aki y ta na nas den 
e provincia di North Kordo- 
fan. 


Pa decadanan largo, Sudan 
su sector di salud publico cu 
no ta ricibi suficiente fondo 
ta lucha pa efectivamente 
diagnostica of trata pashent- 
nan mirando cu e fondonan 
di gobierno a bay den gran 
mayoria na su servicionan di 
siguridad amplio. Un brote 
recien den malesanan carga 
pa sangura manera dengue of 
malaria, a enfatisa e fragilidad 
di e pais Africano su sistema 
di salud, cual lo ser empeora 
pa e cambionan den clima. 


Sudan su hospitalnan miho 
ekipa ta concentra den e capi- 
tal, Khartoum, lagando esun- 
nan den provincianan leu for 
di esaki ta depende di proyec- 
tonan di ayudo, e problema 
ta cu hopi di nan a disparce. 

Companianan di utilidad ta firma MoU pa uni forsa 
y optimalisa sector di energia 
CuraçaoChronicle) - Dia 
8 di february e compa- 
nianan di utilidad di Cor- 
sou, Bonaire, Saba y Statia 
a firma un MoU pa inicia 
un colaboracion cu tin e 
meta di optimalisa e sec- 
tor di energia den e pais- 
nan aki. 


Aqualectra a firma e acuerdo 
cu Saba Electric Company, 
Statia Utility company y 
WEB Bonaire pa asina for- 
malisa e proyecto aki di uni 
forsa y colabora riba proyec- 
tonan, ademas di comparti 
conocemento, experticio y 
experiencia cu lo eventual- 
mente beneficia e clientenan 
na ken nan ta duna servicio. 


E companianan di utilidad, 
cada un individualmente, tin 
un conocemento y exper- 
ticio grandi den e sector di 
produccion di awa y ener- 
gia ademas di sistemanan di 
distribucion. Proyectonan di 
interes mutuo cu e compani- 
anan di utilidad ta involucra 
aden of ta spera di por drenta 
lo ser trata y ora cu bira nec- 
esario lo comparti conoce- 
mento, sosten y colaboracion 
pa beneficia no solamente e 
organisacionnn sino tambe 
e comunidad na ken nan ta 
sirbi. E proyectonan aki lo ta 
basa riba transicion di energia 


y e desafionan operacional 
actual cu e organisacionnan 
ta enfrentando. 


E MoU aki ta forma un base 
di colaboracion entre e com- 
panianan aki y otronan den e 
Reino Caribense Hulandes ta 
bon bini pa uni na esaki y me- 
hora e proposito di e MoU 
aki. E maneho di cada com- 
pania lo ser representa den un 
comite cu lo maneha e varios 
topiconan di interes cual lo ta 
trata como un proyecto cada 
un. 


Prinses Amalia ta spera cu menasanan 
den su contra lo stop pronto 


(CuraçaoChronicle) - Prinses 
Amalia tin speransa cu e situ- 
acion pa cu e menasanan den 
su contra na Hulanda lo cam- 
bia pronto. E yiu mas grandi 
di Rey Willem-Alexander y 
Reina Maxima a expresa es- 
aki riba su ultimo dia como 
parti di e biahe di introduccion 
na e parti Caribe di Hulanda. 


El a agrega cu actualmente e ta 
pasando door di momenton- 
an cu ta dificil, pero tambe cu 
e tin confiansa cu e situacion 
no lo dura. “Mi a cuminsa mi 
dianan y bida como studiante 
cu e idea di haci loke studi- 
antenan ta haci. E realidad 
tabata hopi leu di esaki. Mi 
ta bay ta honesto, te ainda e 
ta un situacion hopi dificil 
pa mi,” Amalia a expresa. El 
a bisa cu el a stima hopi cu e 


por a sinti un poco di su lib- 
ertad back durante e biahe aki 
cu su mayornan. El a bisa cu 
el a pasa un momento gran- 
dioso. 
“Mi kier expresa mi grati- 
tud di ambos familiarnan y 
amistadnan pero tambe di tur 
parti di Hulanda, incluyendo 
e parti Caribense,” E Prinses 
a comenta. E ta “straña e bida 
di studiante” hopi, pero tam- 
be a bisa cu e ta straña por djis 
drenta un tienda. E no a duna 
comentario si studia fuera 
di e pais ta un opcion cu e 
ta considerando mirando cu 
te ainda e ta un studiante di 
University of amsterdam. 


Rey Willem-Alexander a bisa 
cu e no a preocupa tocante 
su yiu su siguridad durante e 
bishita na e islanan. “Mi mes 


no ta un experto den siguri- 
dad. Kiermen si mi bay preo- 
cupa pa esaki, mi lo ta preo- 
cupando pa algo den cual mi 
no tin experiencia. Mi a laga 
esaki na e personanan cu por 
bisa ‘bo por cana safe aki,” e 
Rey a bisa. “Na e momento 
ey, mi no ta pense mes.” 


Aña pasa e Rey y Reina a 
anuncia cu Amalia no por a 
biba na Amsterdam mas pa 
causa di e menasanan. E he- 
redera di e trono tabata den 
medio di muda pa e capital 
pa su estudionan sinembargo 
mester a keda cas. E gobierno 
su servicio di informacion 
RVD y Ministerio Publico no 
a haci ningun declaracion pa 
cu e prinses su siguridad. 


Saba ta reduci kimamento 
di sushi na un minimum 


Otro logro cu Saba a logra 
segun un relato di prensa 
ta cu Saba su facilidad di 
maneho di sushi ta cu e 
kimamento di sushi di 
hogarnan, cual anterior- 
mente a ser reduci cu re- 
ciclahe y sortiamento ex- 
tenso, awo a ser para com- 
pletamente. 


Desde fin di november di aña 
pasa, no ta kima sushinan di 
hogarnan mirando cu esaki 
awo tambe ta ser exporta, 
Comisario 
di 
Infrastruc- 
tura Bruce Zagers a anuncia 
cu orguyo riba diaranson. 
E sushi aki ta ser hinca den 
container y ta ser exporta na 
Merca, unda e ta ser procesa 
na un planta cu ta converti e 
sushi den energia na Florida. 
E unico sushi cu ta ser kima 
un biaha pa siman durante e 
ultimo 2 luna ta consisti di 
palo y sushi medico. 


Public Entity Saba ta explo- 
rando maneranan unda cu 
nan por sigui reduci e fre- 
cuencia di e kimamento pa 


medio di adkiri un mashin 
comercial di corta palo. Esaki 
lo laga solamente un can- 
tidad chikito di sushi of res- 
tonan medico cu ta ser kima 
mirando cu esaki no pro ser 
exporta. 


Te cu algun aña atras, tur tipo 
di sushi ta termina na e dump 
unda cu nan lo ser kima sin 
ningun tipo di separacion. 
E tipo di situacion aki sin 
maneho a causa candelanan 
fuera di control, e creacion di 
areanan di criadero di sangura 
y un infestacion di muskita. 
E impacto mas grandi tabata 
riba e muchanan na St Johns 
y The Bottom. 


Desde e tempo aki, varios 
paso a ser tuma, inversion- 
nan significante a ser haci cu 
fondo di e Ministerio di In- 
frastructura y Maneho di Awa 
pa mehora e proceso di sushi. 
Hopi di e progreso a ser haci 
despues cu e facilidad di re- 
ciclahe a cuminsa den aña 
2015. 

PvdA kier acelera visa pa 
victimanan di teremoto 


(NLTimes) - PvdA kier pa 
victimanan di e teremo- 
tonan cu a tuma luga na 
Turkia y Siria siman pasa 
pa obtene nan visa cu mas 
rapidez pa asina nan por 
temporariamente keda cu 
familiarnan na Hulanda. 
E partido ta pidiendo pa 
Secretario di Estado Eric 
van der Burg encarga cu 
asilo sigui ehempel di Bel- 
gica y Alemania den tuma 
e decision aki. 


Parlamentario di PvdA Kati 
Piri a señala cu varios persona 
Hulandes tin familiarnan den 
e areanan cu a ricibi golpi y 
daño 
grandi. 
Conhunta- 
mente cu coleganan den e 
parido Attje Kuiken y son- 
gul Mutluer, e kier sa for di 
e Secretario di Estado ki con- 


tacto e tin cu otro paisnan pa 
asina por coordina un politica 
di visa y ki otro paisnan ya 
caba ta tumando medidanan 
pa cu esaki. 


Riba e red social Twitter, 
Piri a puntra si “gabinete por 
relaha e politica di visa pa 
asina e victimanan por tem- 
porariamente ser acomoda cu 
familiarnan na Hulanda.” 


Na turkia, maas di 1.5 miyon 
persona a keda sin vivienda 
pa causa di teremoto severo. 
Mas o menos 1.1 miyon per- 
sona a ricibi shelter den tent- 
nan of otro shelternan tem- 
porario segun President di e 
pais Recep Tayyip Erdogan a 
declara. Por lo menos 21,484 
persona a fayece na Turkia cu 
3,500 fayecido na Siria. 


Tweede Kamer kier organisa un audiencia cu companianan 
cu te ainda ta operacional na Rusia 


(NLTimes) - Parlamen- 
tarionan a haci yamado na 
companianan 
Hulandes 
cu te ainda ta operando 
na Rusia pa splica e mo- 
tibo pa esaki na Tweede 
Kamer. Un mayoria parla- 
mentario a sostene e mo- 
cion aki di GroenLinks pa 
organisa un audiencia cu 
JDE Peet’s, Philips y Uni- 
lever. 


E companianan aki a ser 
nombra den un publicacion 
di e corant Volskkrant riba 
diabierna pa motibo cu te 
ainda e companianan aki ta 


operacional den Rusia, cual 
a invadi Ucrania mas o me- 
nos un aña atras. E mocion 
di GroenLinks tambe a ricibi 
sosten di e partidonan den 
coalicion, pues di VVd, D66, 
CDA, ChristenUnie ademas 
di e partidonan den oposicion 
manera PvdA y DENK. 


Tom van der Lee (Groen- 
Links) kier un dialogo cu 
e companianan aki lo mas 
pronto posibel y pa e motibo 
aki a propone un procedura 
urgente. E companianan in- 
vita por dicidi pa ann mes si 
nan lo acepta of rechasa e in- 


vitacion aki. 


Van der Lee ta considera un 


“hecho doloroso” cu te ai- 
nda tin companianan Hulan- 
des cu ta activo na Rusia. ”E 


sancionnan claramente no ta 
den violacion, sinembargo 
den solidaridad cu e residen- 
tenan di Ucrania, nos ta spera 
mas di e companianan aki.” 
E parlamentario tambe kier 
papia cu JDE Peet’s, e com- 
pania di Amsterdam cu ta 
produci Douwe Egberts Cof- 
fee y Pickwick Tea, entre otro 
producto. Segun Volkskrant, 
e compania no ta contesta 
preguntanan tocante su pres- 
encia na Rusia y tampoco a 
publica un declaracion pa cu 
e tema aki. 

Chile: Avion cu tabata paga candela a cay 


(NTN24) – Un avion cu 
tabata combati candela- 
nan forestal na Chile a 
sufri un accidente y a cay 
di manera inespera, cu 
suerte solamente a laga 
un potret como recuerdo 
ya cu e piloto a haya heri- 
danan leve. 


E aeronave a cay na region 
di Biobio, na centro di e pais 
na unda tabata realisa labor- 
nan di disminui e candelanan 
grandi cu ta bin asotando e 
pais den ultimo dianan. 


Un helicopter a rescata e pi- 
loto y a transport’e na un 
centro medico, te ayera e 


causanan di accidente no ta- 
bata conoci. 
“Mi kier manda un saludo 
na e piloto cu a accidenta, na 
dje y na tur piloto, personal 
cu ta traha den aeronavenan 
aki cu ta pone den riesgo nan 
bida pa protege e resto di e 
poblacion,” minister di Inte- 
rior di Chile, Carolina Toha 
a declara tocante e accidente. 


Presidente di Chile, Gabriel 
Boric a sigura cu for di awe 
dialuna ta bay entrega ayudo 
na personanan afecta pa e 
candelanan y cu te awor, e 
prioridad ta pa “paga e can- 
delanan.” 
E ola di fuego a laga atras 


24 persona fayecido, mas di 
2.600 herido y casi 444.000 
hectar destrui. Ademas, mas 
di 5.500 persona a keda sin 
cas pa via di esaki. 


Administracion Nacional di 
Aeronautica y Espacio (Nasa) 
siman aki a captura algun 
imagennan cu ta mustra e 
impacto cu e candelanan for- 
estal a causa na teritorio di 
Chile. 
Nan a splica cu e shinishi di e 
candelanan por a wordo ob- 
serva for di espacio na di San- 
ta Juana, na sur di comuna di 
Concepcion caminda e ocean 
Pacifico. 


Colombia: Delegacion di paz ta reuni back cu ELN 
den busca di un acuerdo 


(EFE) – Delegacion di 
paz di Gobierno Colom- 
biano ta confia cu mesa 
di dialogo ta bay fortalece 
den e di dos rond di pal- 
abracionnan cu guerrilla 
Ehercito 
di 
Liberacion 
Nacional (ELN), cu ta 
bay wordo instala awe na 
Mexico y cu tin como ob- 
hetivo principal logra un 
acuerdo pa stop e fuego 
bilateral. 


Otro di e puntonan cu ta 
bay trece dilanti na Mexico 
ta referi na e participacion di 
sociedad den e construccion 
di paz, cu no a wordo explora 
y cu aunke ambos parti kier 


involucra hende muhe, so- 
ciedad civil y campesinonan, 
tin varios vision tocante con 
ta bay haci esaki. 


“Agenda di trabou ta clara- 
mente delinea, nos ta bay 
termina di discuti kico ta e 


puntonan cu ta bay conforma 
e dialogonan di paz cu ELN y 
nos ta bay presenta e agenda 
aki na e pais y comunidad 
internacional,” senador Ivan 
Cepeda miembro di delega- 
cion gubernamental a bisa 
minuutnan prome di biaha 
pa Mexico. 


Cepeda, ken semper a bin 
como partidario di un salida 
negocia cu gruponan arma, 
a agrega cu “delegacion di 
gobierno ta den disposicion. 
Ta bay warda e delegacion 
di ELN na Mexico y nos ta 
espera cu por pone man den 
asunto aki.” 
E delegacion gubernamental 


tambe a gradici e “hospitali- 
dad” di Mexico cu hunto cu 
Venezuela, Chile, Noruega y 
Brazil ta garante di dialogo- 
nan di paz. 


Nan a recorda cu e dialogo- 
nan ta sigui tene acompaña- 
mento permanente di Secre- 
tario General di Nacionnan 
Uni, a traves di su represent- 
ante Special na Colombia y 
representantenan di Confer- 
encia Episcopal di Colombia. 


Pa e di dos ciclo Polis Co- 
lombiano ta bay uni na e ob- 
servadonan di Forsa Militar, 
completando “ e pleno par- 
ticipacion di forsanan arma.” 


Peru: Siete polis asesina 


(NTN24) – Polis Nacional 
di Peru (PNP) diasabra 
ultimo 11 di februari a in- 
forma cu shete funcionar- 
io a wordo asesina ora nan 
tabata recoriendo un luga 
cocalero di e pais den un 
auto di dienst. 


“Nos ta lamenta e perdida di 
nos rumannan polis, ken nan 
a wordo sorprendi ora nan ta- 
bata transporta nan mes den 
un auto di polis na centro 
di e poblacion Natividad na 
unda shete efectivo a muri y 
un di nan a sobrevivi,” Polis 
a indica den un mensahe riba 
Twitter. 


Di acuerdo cu e medio local 
Peru21 e asalto a wordo reg- 
istra na un crusada di e locali- 
dad menciona perteneciente 
na valle di e riunan di Apuri- 
mac, Ene y Mantaro. 


E unidad policial a wordo 
sorprendi pa un pickup for di 
na unda a cuminsa tira contra 
e polisnan. 


“E frialdad di e delincuen- 
tenan tabata asina hopi cu 
incluso nan a mata un mas- 
cota cu aparentemente tabata 


di e unidad policial di e lo- 
calidad ey. A bira conoci cu e 
criminalnan a hiba cu nan e 
armanan di e agentenan poli- 


cial,” e medio a bisa. 


Den e luga unda e hechonan 
a tuma luga, for di mas di 
dos decada, tin combate en- 
tre Forsa Arma y gruponan 
di narcotraficante ademas di 
esnan cu ta keda di Sendero 
Luminoso. 


Casi tur e lider di Sendero 
Luminoso ta morto of preso, 
pero esnan cu ta keda lidera 
pa “camarada Jose”, ta conta 
cu 350 integrante di e cual 80 
di nan ta arma. 


E grupo arma a surgi como 
un organisacion cu a lansa 
un yamada na “guera popu- 
lar” na mei di 1980, cu den 
dos decada di enfrentamento 
a laga atras un cifra di 69.000 
morto y desaparecido. 

Cuba: Putin ta nombra embahador di Rusia nobo na Cuba 


(CiberCuba) - E gober- 
nante Vladimir Putin a 
nombra Victor Koronelli 
como e embahador nobo 
di Rusia na Cuba, e agen- 
cia estatal di noticia Sput- 
nik a informa. 


Koronelli, cu te cu ultimo 
momento tabatin e cargo di 
embahador Ruso na Mexico 
y Belize, a wordo substitui 
den e cargo aki pa Nikolai 
Sofinski, e informacion ta 
agrega segun diferente de- 
cretonan oficial. 


Ademas, e presidente Ruso a 
despedi e anterior embaha- 
dor Ruso na Cuba y Baha- 
mas, Andrei Guskov, a traves 
di otro decreto. 


Victor Koronelli, naci dia 9 di 
februari di 1958 na Moscu, a 
desaroya un carera largo dip- 
lomatico dentro di e regimen 
di Putin. Desde 2011 te cu 
2018 e tabata tambe emba- 
hador Ruso na Argentina, 
prome cu el a wordo nombra 
representante di e diploma- 
cia di e pais aki na teranan 
Mexicano. 


Russia ta un aliado bieu di 
e regimen Cubano, pero e 
relacionnan a tuma un aire 
nobo den e ultimo lunan- 
an, despues di e bishita di e 


gobernante Cubano Diaz- 
Canel na Rusia november 
ultimo, buscando apoyo eco- 
nomico pa mitiga e crisis eco- 
nomico cu e isla ta sufri. 


A cambio, e regimen Cubano 
ta un di e poco aliadonan di 
Moscu cu a hustifica y apoya 
riba arena internacional e in- 
vasion di Rusia na Ucraina 


Especialistanan Ruso, lidera 
pa Boris Titov, un di e ases- 
ronan economico principal 
di e regimen di Putin, lo su- 
pervisa e preparacion di un 


programa di transfromacion 
di e economica Cubano cu lo 
ta basa den e desaroyo di em- 
presanan priva. 

Alegria 


69 


Fantasia 


Aruba a disfruta di un bunita Lighting Parade di Carnaval 69 


Diasabra pasa di 8or di 
anochi, despues di dos aña 
di ausencia Aruba a dis- 
fruta na grandi e Parada 
di Luz di Carnaval num- 
ber 69 na Oranjestad unda 


seis grupo y nan bandanan 
di musica a pone ambien- 
te. 


For di Aruba Entertainment 
Center pasando avenida Milo 


Croes, Vondellan, Rotonde 
di Las Americas, LG Smith 
Boulevard te yega na rotonde 
e seis grupo conforma di 
Royal Carnival Group, TOB 
Carnival Group, Champagne 
Carnival 
Group, 
Empire 
Carnival Group, Los Laga 
Bai Carnival Group y Infinity 
Carnival Group a demostra 
nan creatividad cu nan dife- 
rente costume yen di color y 
di luz pa asina pone ambiente 
riba tur e cayanan di Aruba. 


Ke.Ke 
Mega Mart 


NA CURA CABAI 


na Tanki Leendert 


Ta invitabo bin wak e 
outfit cu bo ta desea pa 
bisti den temporada di 
Carnaval 69. 


Nos a caba di ricibi Jeans 
Nos a caba di ricibi Jeans 
den tur size, color y style 
y keds pa comnbina. 
Tambe variacion di short, 
topnan y mea den 
diferente color. Tas chikito 
ideal pa e temporada. 
Eye shadow y mas 
Eye shadow y mas 
accesorios. Nos tin outfit 
pa mucha, teeners y 
hende grandi. 


Nos a drenta den 


esfera di Carnaval 
y si bo mester di Jug, Stul, 
Mesa, Make-Up, Handschoen 
den diferente color. Keds pa 
hende grandi y mucha, 
mascarada, accesorios, short, 
difras pa mucha, blusa, shirts 
anto pa diabierna otro 
Container mas ta yega cu hopi 
Container mas ta yega cu hopi 
mas articulo di Carnaval!!! 


Nos ta wardabo 


Na Noord 


Nos ta cla pa 
Carnaval 69 


Nos tin boa den diferente 
color, Peluca den variedad di 
color y estilo, Mascarada cu 
pluma, Wimpers, Cadena di 
Mardi Gras, Tutu den varios 
color, glas di Luz, Corona, 
armband, renchi dede y 
cadena di luz, sticker di stenchi 
cadena di luz, sticker di stenchi 
pa cara, make-up, mea di net y 
diferente pantyhose, keds, 
sandalia, short y bermuda pa 
grandi y chikito. 
y hopi mas pa menciona... 

Corsou cu propio interes den Reino Hulandes 


Skirbi 
pa 
Robert 
Arends 
E probabel apertura di 
frontera entre Corsou ( y 
no e otro islanan den Ca- 
ribe ) y Venezuela ta un 
bon señal pa mundo cu 
Reino Hulandes ta per- 
miti cada pais den Reino 
funciona segun su propio 
interes tanten e interes di 
e país ey no ta bay contra 
di e interes general di Re- 


ino Hulandes. 


No ta nada nobo pasobra 
awor aki caba Hulanda , 
como parti di Reino Hulan- 
des den Europa , ta funciona 
segun su propio interes den 
relacion cu mayoria di pais 
den Europa y na mundo. 
Pues ta logico cu ta habri ca- 
minda tambe pa Corsou pa- 
sobra e interes di e paisnan 
den continente Americano , 


riba cierto terenonan , ta hopi 
diferente cu di Hulanda situa 
den continente Europeo. 


Di e manera aki Reino Hu- 
landes ta habri caminda tam- 
be pa Aruba y St.Maarten ta 
liber y por dedica nan mes 
tambe mas tanto riba nan 
propio interes den continente 
Americano. 


Pa pensa ariba sin miedo! 


Fundacion Orguyo Aruba 


No mal usa comportacion 
di algun, pa condena 
henter comunidad di 
LGBTQI+ 


Fundacion Orguyo Aruba 
a tuma nota di algun video 
cu ta pasa rond, cu ta il- 
lustra mal comportacion 
di algun turista cu a bin 
Aruba riba barco crusero 
den siman. 


Orguyo ta condena y distan- 
cia di tur comportacion cu ta 
contra leynan penal di Aruba. 
Como tal ta lamenta e suce- 
dido cu algun di e turistanan 
di e barco crusero a causa. E 
comportacion di algun no ta 
refleha e normanan di e gran 
mayoria den e comunidad 
LGBTQI+. 
Condenabel tambe, ta e mal 
uso di algun persona y or- 
ganisacionan, pa usa mal 
comportacion di algun, pa 
demonisa henter e comu- 
nidad LGBTQI+. Nos sa cu 
den tur parti di nos sociedad 
actonan castigabel ta tuma 
lugar, y cu e personanan cu 
comete esakinan mester car- 
ga e consecuencia cu esaki ta 


trese cu n’e. Esaki ta conta 
igual pa hetero, LGBTQI+, 
rasa, religion. afiliacion polit- 
ico y tur otro denominacion 
cu por ta existi. No por usa 
actuacion di algun, pa trece 
tur hende cu ta pertenece na 
un denominacion den luz 
negativo. 
Ta lamentabel cu mal com- 
portacion di algun ta wordo 
usa pa sigui fomenta odio 
contra di e comunidad LG- 
BTQI+. Homofobia, stig- 
ma y discriminacion contra 
personanan LGBTQI+ por 
afecta e salud y bienestar di 
e comunidad aki negativa- 
mente. 
Pa e motibo aki, na lugar di 
fomenta odio contra un parti 
di nos sociedad, ban traha 
riba un Aruba inclusivo na 
unda tur hende por biba den 
harmonia cu otro y por yega 
na desaroya na nan mayor 
potencialnan. 

Pa Valentine’s Day nos tin bunita jeans, bermuda shorts, 
accesorios bunita, pechi, sombre y hopi mas cos bunita 
pa regala riba dia di amor y amistad... 


Director di Departamento di Finanzas, Sr. Derrick Werleman ta celebra 
su 20 aniversario den servicio den Gobierno 


Director di Departamen- 
to di Finansa di Gobierno 
di Aruba, sr. Derrick Wer- 


leman, a cumpli 20 aña 
den servicio publico. Pa 
recorda e aniversario aki 
Minister Maduro a invita 
Derrick y su señora Erica 
pa por gradici pa e añanan 
dedica na e servicio publi- 
co na bienestar di Aruba. 


Normalmente 20 aña no ta 
un aniversario di trabou cu ta 
wordo recorda den e servicio 
publico. Minister Maduro a 
haci un excepcion pa brinda 
un atencion special na Der- 
rick, ya cu riba e tereno fi- 
nanciero ultimo tempo tra- 
bounan grandi a wordo haci 
pa por mehora nos finansa 
publico y varios trabou a 
wordo lidera pa su persona 
hunto cu e staf y personal di 


Departamento di Finansa. Pa 
e motibo aki Minister Madu- 
ro no kier a laga e aniversario 
aki pasa sin para keto y brinda 
e atencion mereci na Derrick. 


Minister Maduro ta gradici 
Derrick pa tur trabou haci 
durante e 20 añanan di servi- 
cio y ta spera cu Gobierno di 
Aruba por sigui conta cu mas 
aña di su trabou dedica na bi- 
enestar di Aruba 


Tanique Chan nos super modelo riba pasarela 
na New York Fashion Week 2023 


Diahuebs ultimo a biaha 
pa New York, e modelo 
talentoso y stima pa tur, 
Tanique Chan, na unda el 
a forma parti di e pasarela- 
nan na New York Fashion 
Week 2023 cu varios dis- 
eñadornan y modelonan 
internacional. Tanique no 
ta un hoben desconoci na 
Aruba. Tanique ta forma 
parti di e fabuloso scol 
di moda y talento The 
Chaz Modeling & Talent 
School. 


Pa varios aña Tanique ta for- 
mando parti di The Chaz 
Modeling & Talent School na 
unda e ta hajando les di mod- 
elahe, tecnica y experiencia. 
Y cu su talento Tanique a sa 
di resalta como un modelo 
excepcional. Na Aruba nos 
a disfruta varios baiha caba 
di e talento di Tanique den 
shownan di The Chaz Mod- 
eling & Talent School, awor 
ta toca turno pa mundo con- 
oce Tanique. 


Tanique a representa Aruba 
aña pasa na Republica Do- 
minicana den e evento Agnes 
Universe na unda e la logra 


e titulo di Reina del Tropico. 
Akinan e portanan a habri pa 
Tanique na unda tabata tin 
interes pa Tanique modela na 
fashion shownan internacio- 
nal. Tanique tabata riba pas- 
arela ayera, diadomingo 12 di 
februari 2023 na New York 
Fashion Week caminda el a 
modela diseñonan di e con- 
ocido diseñadora di Puerto 
Rico Wanda Beauchamp, cu 
trahenan exclusivo di Wanda 
Beauchamp Girls Couture. 
Colleccion di vestuarionan 
confecciona exclusivamente 
pa New York Fashion Show 
2023. 


Otro luna Tanique lo ta mod- 
elando tambe na Los Angeles 
Fashion Week. Akinan e lo 
ta riba pasarela modelando 
collecionnan di un otro dis- 
eñador hopi conoci. Keda 
pendiente otro luna pa mas 
informacion. 


E siman aki ta bay tin un re- 
lato mas extenso con a bay cu 
nos super modelo Tanique 
Chan na New York Fashion 
Week 2023. Aruba mester ta 
hopi orguyoso di su hoben- 
nan talentoso cu ta sigi re- 
salta den e mundo di moda y 
beyesa. 

Hopi cosnan bunita pa Valentine’s Day 
tanto den accesorios, paña, electronics y mas.... 


Nos tin un gran variedad di detayes pa hasi bo 
Valentino of Valentino felis riba dia di Amor y Amistad. 

Miyones di password horta for di LastPass 
prome cu loke e compania a declara 


(CuraçaoChronicle) - Un 
hacker a horta un file for 
di e manager di password 
LastPass cu ta contene e 
password di 30 miyon us- 
uario y 85,000 compania. 
LastPass a reprota esaki 
riba dia 22 di december 
cu e hacker a logra dren- 
ta e sistema y haya acceso 
na informacion sensitivo, 
sinembargo segun Follow 
The Money (FTM) a re- 
porta e hack a tuma luga 
lunanan prome cu esaki. 


E hacker a copia un base di 
dato di LastPass. “Esaki ta po- 
tencialmente un di e basenan 
di dato di mas balor cu a ser 
horta. Usuarionan hopi biaha 
ta warda varios password,” 
FTM a declara. E password 
manager no ta hopi trans- 
parent cu e informacion di 
e hack, apesar di a reportahe 
tocante esaki 4 biaha. Den au- 
gustus, CEO Karim Toubba a 
bisa cu e hacker a haya acceso 
na e compania su espacio di 
desaroyo via un empleado 
su cuenta. Segun Toubba, e 
hacker su actividadnan tabata 
“limita,” y clientenan di Last- 
Pass no mester a tuma accion 
ni preocupa. 


Den mita di september, Last- 


Pass a bisa cu un ivnestigacion 
interno a revela cu e hacker a 
haya acceso na e sistema pero 
no a haci nada serio. Fin di 
november, e compania a re- 
porta cu a resulta cu e atake 
cibernetico si tabata serio y 
cu e hacker a haya acceso na 
“cierto elementonan di infor- 
macion di cliente.” Sinem- 
bargo LAstPass a insisti cu no 
tin causa pa preocupa. 


Despues dia 22 di december, 
LastPass a anuncia cu e hack- 


er a horta foldernan di pass- 
word y a copia nombernan, 
nomber di usuario, adress, 
email, number di telefon y 
IP adres di varios compania. 
Sinembargo, nan a sigura cu 
no tin causa di preocupacion 
pa motibo cu si e clientenan 
tabatin un bon password pa 
drenta e folder, tur e con- 
tenido ta safe. Saca afo un 
password di 12 caracter lo 
tuma miyones di aña “usando 
tecnologia generalmente dis- 
ponibel,” LastPass a declara. 


Hacker etico Ricky Gevers 
tabata impacta pa LastPass 
su comunicacionnan tocante 
e hack aki. “Aparentemente 
nan ta bisa; tur cos ta safe, 
no mester preocupa,” Gvers 
a expresa na FTM. “Esaki 
ta loke mi a kere, di mesun 
manera cu hopi otro, pero 
si bo mira mas di cerca, nan 
ta bisa algo completamente 
diferente.” Si e hacker logra 
descifra bo password pa e 
folder, nan ta haya acceso na 
tur e password cu bo a warda 
cu e password manager. 


E hacker no tabatin mester di 
un yabi priva, cua clientenan 
mester tin riba nan disposi- 
tivonan. Contrario na loke e 
usuarionan a kere, nan folder 
persona no tabata un folder 
completamente proteha sino 
un documento di texto cu 
algun area proteha, segun 
FTM. FTM tambe a señala 
cu pa medio di sigui bisa cu e 
passwordnan ta safe si bo tin 
un bon password pa e folder, 
LastPass ta tirando e respon- 
sabilidad riba e usuarionan 
mandando e mensahe cu ‘tur 
cos ta bon si ABO a sigura cu 
bo tin un bon password pa e 
folder. Si e hacker a drenta bo 
folder, bo mester a crea un 
miho pasword’. 
Segun e reporteronan di in- 


vestigacion na FTM, servi- 
cionan cu ta diseña na haci 
dispositivonan mas safe hopi 
biaha ta remarcablemente 
mal proteha, usualmente pa 
motibo cu nan ta duna prio- 
ridad na conveniencia mas 
cu siguridad. E clientenan ta 
lubida cu nan data ta suma- 
mente valioso. Tin un mo- 
tibo dicon nan ta bisa cu “si 
e ta gratis, abo ta e producto”. 
E maangernan aki di pass- 
word ta hermentnan poderso 
pa crea perfil di usuarionan, 
Bart Jacobs, profesor di priva- 
cidad y identidad na Raboud 
University a bisa na FTM. 
“E informacion tocante ken 
ta subi ki sitio web y ki ora ta 
bal hopi placa,” Jacobs a co- 
menta. Esaki ta precisamente 
e informacion cu ta warda 
den e foldernan aki.” 


Awo LastPass aparentemente 
ta mas dispuesto na provee 
mas informacion sinembargo 
lo haci esaki solamente den 
un reunion fisico y si e per- 
sona cu lo atende e reunion 
firma un documento unda 
cu nan ta acepta e condicion 
di no por revela contenido 
ni informacion di e reuinion 
prome cu esaki, FTM a re- 
porta basa riba un email cu a 
manda na un manager di IT 
Hulandes. 

Derek Jeter ta join team di baseball den studio di Fox Sports 


AP) — Derek Jeter y Alex 
Rodriguez a reuni di nobo. 
Fox Sports a anuncia ayera 
durante su show prome cu 
wega di Super Bowl cu 
Jeter ta bay forma parti di 
e cobertura di e studio di 
e canal pa e proximo tem- 
porada. 


Rodriguez a brasa Jeter mien- 
tras el a subi escenario y a 
entreg’e un jersey di baseball 
di Fox Sports. Jeter, kende a 
keda eligi na e Hall of Fame 
di baseball na 2020, tambe 
ta join su compañero den 
Hall of Fame, David Ortiz 
y anfitrion Kevin Burkhardt 
como parti di e team di stu- 
dio. 


“Mi tabata na e set na e Se- 
rie Mundial na Philadelphia 
y (David) Ortiz tabata keda 
mustra mi su renchinan di 
Serie Mundial. Mi a pensa mi 
lo join e team y mustr’e un 
tiki humildad,” Jeter a bisa 
como joke. 


Jeter y Rodriguez tabata 
compañeronan di team na 
e New York Yankees pa 10 
temporada, pero nan rela- 
cion no tabata cercano. Nan 
tabata bon amigo na inicio 
di nan carera den liga mayor, 
pero Jeter a reconoce durante 
su serie documentario riba 
ESPN, “The Captain” aña 
pasa, cu nan a distancia di 
otro despues di comentari- 


onan cu Rodriguez a haci den 
un entrevista na 2001 cu re- 
vista Esquire. 
Rodriguez a duna credito na 


compañeronan di team di 
Jeter pa e racha di e Yankees 
pa gana cuatro campeonato di 
Serie Mundial den cinco aña, 


di 1996 na 2000. 


Sinembargo, nan ta parce di a 
laga esey atras. 


Jeter – kende a gana cinco 
campeonato durante su carera 
di 20 aña cu e Yankees – a bisa 
ultimo temporada durante e 
show di ESPN di Rodriguez, 
“Sunday Night Baseball,” cu 
nan a topa otro y a combersa 
y aclaria cosnan. 


Jeter tabata parti di e grupo 
propietario di Miami Marlins 
pa cuatro aña y mey, y tabata 
e prome CEO color scur den 
baseball. El a retira februari 
ultimo. 


Jaydizianne Wester cu Perfect 10 na Gymnastics Magical Meet 


Durante e competencia di 
Gymnastics Magical Meet 
na Orlando, Aruba den 
persona di e atleta Jaydiz- 
ianne Wester, cu ta forma 
parti di e ekipo di Gihae 
Gymnastics a sa di marca 
historia den un forma uni- 
co pa e deporte di Gimna- 
sia, logrando un Perfect 10 
den e aparato di Floor. 


Esaki sigur ta un logro in- 
menso pa prome biaha pa 
pais Aruba pa e deporte di 
gimnasia y e team di Gihae 
Gymnastics. 


Nos ta inmensamente or- 
guyoso di Jaydizienne pa su 
disciplina, dedicacion y per- 
severancia. Pabien Aruba! 
Pabien Jaydizianne! Pabien 
Gihae. 


Advertorial 
Grupo “Melkweg” ganado di QuizNight di 
RBC Bank 


Recientemente maestro- 
nan Addonsito Croes y 
Jarissa Dubero a tene nan 
acostumbrado anochi di 
preguntanan y premio pa 
un grupo di RBC Bank su 
empleadonan. 


Tabata un evento pa stimula 
teambuilding entre e em- 
pleadonan y a tuma luga na 
cas di Filbert Kranwinkel. 
Algun segmento tawata “Ber- 
dad of Falso”, “Ken mi ta”, 
“Conocemento General” y 
“Aruba su Topografia”. Na 


final e grupo ganador tawata 
Melkweg y di dos luga e gru- 
po Musketeers. 


Cuatro empleado a bay cas 
tambe cu premionan extra di 
esun mas entusiasma y sim- 
patico. 

Lider di partido Curpa, Eric Ras 
Seguridad di nos pueblo y di polis mester bin na prome lugar 


Partido Curpa ta haya ra- 
son cu nos miembronan 
di nos Cuerpo Policial a 
wordo maltrata pa tur e 
gobiernonan. For di 1987 
cu a basha e warda di polis 
ningun gobierno a percu- 
ra pa Districto di Oranjes- 
tad tin warda di polis cu ta 
cumpli cu un standard di 
un warda di polis. Polis- 
nan ta bira malo y gobi- 
erno no ta worry cu nada. 


Berdad ta cu si bo tin amor pa 
e trabao di polis bo ta lucha te 
na final. No manera otronan 
cu ta bandona nos Cuerpo 
Policial pasobra nan no tin 
amor pa e trabao di polis sino 
solamente e puesto y haci 
uso di e trabao di polis pa un 
miho trabao otro caminda. 
Un ehempel ta e sucedido na 
Arubahuis. A duna e minister 
plenipotenciario e oportuni- 
dad di paga locual el a mal- 
versa mientras intencional- 
mente nos minister president 
a wanta e rapport di Central 
Accountant Dienst scondi. Si 
tabata un miembro di oposi- 
cion sinembargo si lo a forsa 
pa detene. Lider di MEP ta 
yama partido AVP Universi- 
dad di corupto. Universidad 
di kico e prestigioso partido 
MEP ta awe? P’esey ora bo 
scupi na halto bo ta core e 
peliger cu e lo por cay den 
bo cara. Despues di a tilda 
partido AVP di corupcion 
awor e corupcion ta den nan 
mesun seno. No por lubida 
cu Arubahuis ta cay directa- 
mente bao di nos minister 


president. 


Nos partido Curpa for di 
2017 a bin cu un plan pa re- 
cluta mas polis pero e plan 
ey nunca por a wordo im- 
plementa 
pasobra 
partido 
Curpa no ta den gobierno. 
Durante nos Status Aparte 
for di 1986 te cu 2007 tur aña 
tabata tin opleiding pa polis. 
For di 2008 te cu awor tin 6 
biaha cu no tin sanger nobo 
ta drenta nos Cuerpo Poli- 
cial y si partido MEP keda 
den gobierno na 2024 tam- 
poco lo no recluta mas polis 
mientras polisnan ta bandona 
nos Cuerpo Policial y otro ta 
bay cu pensioen. Mayoria di 
esnan cu a studia na Hulanda 
pa bira inspector di polis no 
t’ey mas. A uso Cuerpo Poli- 


cial pa haya un miho trabao y 
miho salario. 
Nos Cuerpo Policial falta 
hopi material mientras e 
polisnan ta lucha cu alma y 
cuerpo pa duna servicio. Sr. 
Arnhem a bisa bon cla cu 
polisnan ta cansa y e ta preo- 
cupa pa nan salud. Un Cuer- 
po Policial cu no tin material 
e.o. bulletproof vest, uniform 
y auto drechi pa core aden 
mientras gobierno si ta lease 
e autonan di mas caro mien- 
tras cu nos polisnan ta sigui 
wordo maltrata. Ta usa e pre- 
texto cu a duna nan promo- 
cion, pero ta lubida di bisa 
cu nan tin derecho riba dje. 
Nos por a ripara cu for di 
2008 e trend aki a cuminsa y 
nan plan pa laga nos Cuerpo 


Policial sangra muri pa asina 
habri porta pa busca polisnan 
Hulandes bin traha na Aruba. 
Diferente biaha den pasado 
nos Cuerpo Policial a conoce 
polisnan Hulandes. A carga 
nan den teblachi y despues 
di a pasa vakantie ta bay Hu- 
landa cu miho salario. 


Gobierno forma pa MEP y 
AVP no a duna nos Cuerpo 
Policial su debido atencion. 
E protocolnan firma den pas- 
ado di tanto gobierno MEP 
y AVP awe ta bira realidad. 
E minister di husticia ante- 
rior a firma un acuerdo pa e 
miembronan di RST integra 
den nos Cuerpo Policial. Nos 
por corda con ora e baranan 
di oro a desaparece, e hefe di 
RST a tene esaki hermetica- 


mente cera pa ningun hende 
haya sa kico a pasa cu e oro. E 
persona encarga cu e baranan 
di oro a entama un caso y a 
gan’e den corte. Un cos si nos 
por a mira ta con nos depar- 
tamento di droga, cu a haya 
reconocimento den interna- 
cional pa nan bon trabao, a 
wordo kibra pasobra ta nos 
polisnan Rubiano tabata na 
cabez. Un netwerk cu pa hopi 
aña di sacrificio a wordo crea, 
a bay perdi. Nos por mira cu 
mas y mas marechaussee ta 
bin traha na Aruba. E tempo 
cu burico ta traha pa cabay 
come a pasa. Nan no a keda 
solamente na frontera sino 
nan ta tur caminda. Nos go- 
bierno a bende nos departa- 
mento di husticia cu e Hu- 
landesnan. 


Mi no sa cu ki cara gobierno 
kier negocia pa habri fron- 
tera cu Venezuela. Dollar ta 
manda awor na Venezuela 
y beneficio esaki lo no trece 
pa pueblo di Aruba sino mas 
problema cu nos isla no por 
mas. Nos ta kere cu awa a pasa 
hariña. Nos Parlamento cu ta 
yama pa sali na defensa di nos 
pueblo no ta funciona paso- 
bra si tabata tin parlamentario 
cu curashi y principio, gobi- 
erno aki lo a yega na su fin. 
E husticia di Dios lo bati na 
boso porta. Situacion lo bira 
asina critico cu boso lo sali 
na careda. Pueblo di Aruba 
lo pasa den duro pero cu spe- 
ransa y fe den Dios Aruba lo 
lanta y briya. 


Secretario General di MEP, Endy Croes: 
Nos felicita sostenedo y votadonan di partido MEP 
cu 52 aña di existencia 


Dia 9 di februari, Partido 
Movimiento 
Electoral 
di Pueblo (MEP) a cel- 
ebra 52 aña di existencia. 
Como secretario general 
di e prestigioso partido 
MEP, mi kier a felicita 
tur candidato, directiva 
y sostenedonan riba e fe- 
cha tan special, unda nos 
partido ta celebra 52 aña 
trahando pa bienestar y 
progreso di nos dushi pais 
Aruba. Alabes mi ta gradi- 


ci e votadonan pa e confi- 
ansa incondicional brinda 
na e partido MEP. 


Danki na e vision di lider 
inmortal Betico Croes cu a 
visualisa esaki y e sostene- 
donan desde februari 1971. 
Danki na e liderazgo di nos 
lider honorario, Sr. Nelson 
Orlando Oduber y danki na 
liderazgo capabel di Evelyn 
Wever – Croes cu ta forma e 
tres lidernan cu a traspasa 52 


aña pa cu existencia cu nos ta 
celebra di Movimiento Elec- 
toral di Pueblo. Hunto cu e 
sostenedonan y pueblo di 
Aruba den totalidad. MEP 
semper a bringa pa un miho 
Aruba. 


Tambe nos ta agradecido na 
e pueblo cu semper a apre- 
cia MEP desde su inicio. Un 
partido cu pueblo nunca a ba- 
lora bou di shete (7) asiento. 
Pabien Aruba! Pabien MEP! 


bista politico a19 


Dialuna 13 Februari 2023 


Lider di MEP, señora Evelyn Wever-Croes: 
Dicon mi ta orguyoso di ta parti di partido MEP? 


Dia 9 di februari, Partido 
MEP a cumpli 52 aña. Un 
Partido prestigioso cu a 
wordo funda door di Beti- 
co Croes. Desde e prome 
suspiro di existencia di e 
Partido, MEP a demostra 
cu como un pueblo uni, 
nos tin motibo pa ta or- 
guyoso. Betico Croes y 
MEP a logra Status Apar- 
te. Un di e logronan di 
mas grandi di nos historia. 
Lider di MEP, señora Ev- 
elyn Wever-Croes ta ex- 
presa e motibonan pa cua 
e ta orguyoso di ta parti di 
e gran famia di MEP. 


“Hopi hende ta puntra mi di- 
con mi ta orguyoso di ta MEP. 
Ami a scoge Partido MEP pa- 
sobra MEP ta un partido cu 
semper a pone Aruba prome. 
Mi ta orguyoso di partido 
MEP principalmente pasobra 
MEP a logra cosnan grandi 
pa Aruba. MEP a logra haci 
Aruba pais y MEP a logra pa 
Aruba ta exitoso para riba 


su propio pia. Pasobra e dos 
lidernan cu MEP a conoce 
prome cu mi, Betico Croes 
y Nelson Oduber ta shon di 
hende cu a lidera y a goberna 
Aruba bon. Pa hopi mas mo- 
tibo mi ta orguyoso di MEP y 
mi ta conmemora e 52 aña di 
nos partido cu orguyo! 


Principalmente orguyoso di 
e lucha pa Status Aparte guia 
bou Betico Croes. El a en- 
trega nos e pais Aruba. Or- 
guyoso con bou liderazgo di 
Nel Oduber a yuda Aruba 
para riba su propio forsa, a 
implementa bon gobernacion 


y a goberna cu integridad pa 
realisa varios proyecto im- 
portante. Y principalmente 
pa scrap e fecha di indepen- 
dencia. 


Orguyoso con hunto cu cole- 
ganan nos ta maneha nos pais 
despues cu gobierno prome 


cu nos a hinca nos den un 
debacle financiero, y pasando 
den e peor crisis, e pandemia 
mundial, y ta yudando salba 
bida di hende, poniendo 
cuminda riba mesa pa tur cu 
tawata tin mester, y pa traha 
riba recuperacion di nos pais. 
Mi ta orguyoso di MEP pa- 
sobra MEP semper a bringa 
corupcion, para pa integridad 
asta ora e ta un hende cerca di 
Partido, e lucha aki no ta fasil 
pero ta nos tur hunto mester 
sigui hasie. 


Gobiernonan di MEP den 
historia di nos pais a percura 
pa logronan hopi grandi. Y 
naturalmente mi ta hopi or- 
guyoso di esey. 


Danki na tur cu a haci MEP 
grandi. Ex candidatonan. Ex 
ministernan. Ex parlamen- 
tarionan. 
Sostenedornan. 
Candidatonan, Ministernan 
y Parlamentarionan actual. 
Danki 
principalmente 
pa 
boso sosten”. 


Parlamentario mr. dr. Ryçond Santos do Nascimento (AVP) 
Ta pone Paul Croes sufri, pero no ta cambia e sistema 


E motibo primordial pa 
Corte y Hof impone un 
castigo extra severo riba 
Paul Croes ta simple- 
mente e necesidad pa 
pone Paul sufri. Esey ta 
e revancha di e sistema 
pa 
violacion 
grave 
di 
ley 
(leedtoevoeging 
en 
vergelding). Un manera 
pa e sistema impone suf- 
rimento ta door di kita un 
hende su libertad. Pero e 
sufrimento cu e sistema ta 
crea pa un detenido no ta 
termina eynan. 


Djis imagina cu henter e co- 
munidad ta comenta riba bo 
caso. Esey ta presion social. 
Banda di esey un detenido ta 
confronta gastonan enorme 
di abogado, mientras tur otro 
gasto ta sigui normal, pero 
hustamente na un momento 
cu e detenido no por traha. 
Na mes momento e pareha 
di e detenido ta haya su mes 
confronta cu e peso di percu- 
ra pa e hogar sigui funciona 
y cria e yiunan. Imagina kico 
e ta pa mantene cara na laira 
den un momento asina. Co- 
mosifuera poco, e detencion 
tin un impacto duro riba e 
muchanan. Nan por haya 
nan mes confronta cu stress, 
tristesa y depresion. 
Tur e sufrimento aki ta sim- 


plemente pa satisface un 
necesidad di e sistema pa 
impone sufrimento riba e 
persona cu no a keda den e 
marconan cu sociedad a crea. 
Expertonan den derecho pe- 
nal lo bisa: “un castigo mas 
severo lo preveni e persona di 
bolbe comete e mesun delito. 
Un castigo mas pisa tambe lo 
preveni otronan di comete 
e delito.” Pero, hecho ta cu 
un castigo ta un prueba cu e 
sistema a faya caba. Castigo 
ta e manera cu e sistema ta 
bringa pa haya control bek. 
Djis para y pensa: ora hues 
impone un castigo, obvia- 
mente e baca a hoga caba. Ta 
p’esey hues y Ministerio Pu- 
blico mes lo admiti cu casti- 
gonan penal mester keda e 
ultimo alternativa (ultimum 
remedium). Enfin, castigo- 
nan penal tin tiki di haber cu 


prevencion. 


Si di berdad soborno y fraude 
ta un problema, e solucion ta 
pa cambia e sistema. P’esey 
mi ta critica fuertemente e 
bruhamento di tera di Evelyn 
Wever-Croes, ora cu e ta bag- 
atelisa e hecho cu e sistema 
ta daña. Es mas, su partido ta 
prefera bende Paul como un 
appel putri, mientras cu nos 
mester kere cu MEP ta un 
partido di santo. MEP ta cam- 
paña cu e slogan “integridad, 
nace bo ta nace cu ne”. Esaki 
ta un slogan cu Satanas mes 
a inventa. Ningun catolico of 
cristian serio por ripiti e slo- 
gan aki, pasobra e ta bay linea 
recta contra e conviccion cu 
nos tur ta pecador. Cristo 
mester a sufri y muri pa nos 
tur. Realidad ta cu tin politico 
ta bay misa pa haya voto. Ta 


saca potret cu Papa, manera 
Evelyn y Besaril a haci, pa 
haya simpatia di Pueblo. Ta 
saca potret di nan resando, 
manera Evelyn cu Xiomara, 
pa haci comosifuera cu nan ta 
devoto. Hipocresia total! 


Realidad ta cu Aruba mester 
di un overhaul. Nos organi- 
sacion y procesonan guber- 
namental a keda pega den 
tempo. 
Financiamento 
di 
nos partidonan politico tam- 
be ta pega den tempo. Pero 
en bes di cambia e sistema 
MEP y RAIZ ta contento cu 
un screening di minister cu 
ta permiti Besaril sigui uza 
placa di Pueblo pa beneficio 
propio. Parlamentarionan di 
MEP y RAIZ ta apoya Endy 
Croes bira Minister di de- 
porte, mientras Endy taba- 
tin un caso andando contra 


Fundacion Lotto pa Deporte. 
Mientras tanto nan kier papia 
di integridad, transparencia y 
principionan di bon gober- 
nacion. Esey ta demonstra 
cu henter e fanfaria di MEP 
y RAIZ encuanto integridad 
no ta nada mas cu un campa- 
ña di mercadeo pa haya voto. 
Mientras tanto e desaster ta 
continua. Nos no tin nin- 
gun inversion significativo 
den nos infrastructura, pero 
tampoco den procesonan gu- 
bernamental. P’esey comer- 
ciantenan ta sinti e tentacion 
pa soborna empleadonan pu- 
blico y fraudenan por a tuma 
luga na OM, na Censo, na 
Dimp, cu FASE, cu compro- 
bante di vacuna na DVG etc. 


E solucion ta pa mehora nos 
procesonan di trabao, nos 
sistemanan di control. Nos 
mester tin e personanan ad- 
ecua pa cada puesto y nos 
mester profesionalisa henter 
nos sector publico y semi- 
publico. E tragedia ta cu a 
pesar di tur sufrimento cu e 
sistema ta impone riba Paul y 
su famia, nos gobernantenan 
no ta haci nada pa preveni cu 
e sistema mes ta keda produci 
sospecho, delito y sensacion 
ora tin un entrada hudicial 
na DIP, cerca Otmar Oduber, 
Chris Romero of Edison Bri- 


A20 


Dialuna 13 Februari 2023 sorteo/servicio 


Resultado Sorteo 
februari 11 y 12, 2023 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x Match 4 
114.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


270.000,- 


x match 4 


3940 


Sorteo # 3825 


Sorteo # 699 


x afl. 500,00 


x afl.15,00 
x afl 50.00 


Capricornio 


FP 


163 


x Jackpot 


Sorteo # 3825 
Sorteo # 


Sorteo # 1881 


0163 


6991 


Sorteo # 3825 


3734 


x Jackpot 


x match 4 
x afl. 12,00 


www.lottoaruba.com 


resultado : Sorteo 11 Feb 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


6074 
385.000,- 


x Jackpot 
x Match 4+ 


Proximo Jackpot 


X3 


9214 


Afl. 370.000,- 




10 
Letter 
H 


0 
0 
4 


207 


0 


12 


236 


0 
0 
0 
0 
0 



7 



X2 
05-16-26-28-30 


03-04-09-13-18 


5111 


www.lottoaruba.com 


resultado : Sorteo 11 Feb 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


4841 
400.000,- 


x Jackpot 
x Match 4+ 


Proximo Jackpot 


X5 


137 


x Jackpot 


Sorteo # 7867 
Sorteo # 2362 


Sorteo # 1616 


0816 


4096 


Sorteo # 6911 


6910 


x Jackpot 


x match 4 
x afl. 12,00 


6971 


Sorteo # 5670 


Sorteo # 600 


x afl. 500,00 


x afl.15,00 
x afl 50.00 


Libra 


Sorteo # 


x afl 8,00 


Mega Ball: 


Proximo Jackpot 


270.000,- 


x match 4 


x Match 4 
123.000,- 


Proximo Jackpot 


Sorteo # 


Sorteo # 6031 


Afl. 370.000,- 




Letter 


0 
0 
0 
0 


0 
8 


173 


0 
0 
0 
0 
0 



7 



fp 
12-17-18-19-24 


7739 


www.lottoaruba.com 


resultado : Sorteo 12 Feb 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


3932 
400.000,- 


x Jackpot 
x Match 4+ 


Proximo Jackpot 


5x 


639 


x Jackpot 


Sorteo # 3826 
Sorteo # 


Sorteo # 1882 


9575 


3184 


Sorteo # 3826 


6828 


x Jackpot 


x match 4 
x afl. 12,00 


8403 


Sorteo # 3826 


Sorteo # 700 


x afl. 500,00 


x afl.15,00 
x afl 50.00 


Virgo 


Sorteo # 


x afl 8,00 


Mega Ball: 


Proximo Jackpot 


270.000,- 


x match 4 


x Match 4 
132.000,- 


Proximo Jackpot 


Sorteo # 


Sorteo #6032 


Afl. 370.000,- 


diario 
Korsou 
super4 
flamingo 


1399 
2244 
7583 
3220 
3913 
1406 
super5 
8711 
3602 
0291 
- 
5308 


diario 
Korsou 
super4 
flamingo 


9775 
0953 
2851 
2801 
6556 
5000 
super5 
6642 
0369 
0297 
87517 
6885 


diadomingo 


Hopi buki pa baby y mucha na biblioteca 


Biblioteca hubenil ta of- 
rece muchanan na Aruba 
un coleccion di buki pa 


lesa y explora. Tin buki 
pa mucha di tur edad y 
hasta pa baby. Represent- 


antenan di Biblionef na 
Aruba, Sra. Carla van Ee- 
rden y su colega Sandra 
Postma a entrega un car- 
gamento di buki pa baby 
y mucha na Sra. Michelle 
Thiel-Roos, hefe di Dept. 
Catalogo. 


Sra. Michelle Roos ta hopi 
contento cu buki nobo y a 
ricibi e coleccion cu man 
habri y un sonrisa riba su 
cara. Den cargo tin bukinan 
pa baby y tambe bukinan pa 
mucha di 6 pa 8 aña na Spa- 
ño. Un bunita coleccion cu 
biblioteca por fia su miem- 
bronan. Biblioteca ta gradici 
Biblionef pa trece e bukinan 
Aruba. 


Biblionef ta un instancia cu ta 
traha rond mundo pa stimula 
lesamento y laga tur mucha 
experencia e goso di lesa- 
mento. Biblionef ta traha pa 
mucha cu no tin acceso facil 
na buki. Biblionef semper 
a traha hunto cu Biblioteca 
Nacional Aruba. Biblionef 
Aruba ta parti buki na scol- 
nan na Aruba ya pa mas cu 20 
aña. 


Minister Xiomara Maduro 
ta presenta otro programa 
informativo di UNESCO Aruba 
Pa duna un bista con cu yudansa di diferente 
‘stakeholders’ ta implementa e proyectonan di 
UNESCO 


Minister Maduro ta infor- 
ma cu UNESCO Aruba a 
conmemora na november 
aña pasa, 35 aña cu Aruba 
a bira miembro asocia di 
UNESCO. E organisa- 
cion supra-nacional aki 
ta yuda paisnan adopta y 
contextualisa normanan 
internacional y ta traha 
programanan pa fomenta 
ideanan y intercambio di 
conocemento rond mun- 
do. E mandatario ta pre- 


senta e di dos programa 
informativo di UNESCO 
Aruba pa duna un bista 
con ta implementa e pro- 
gramanan di UNESCO. 


Den e programa aki e Secre- 
taris-Generaal di Comision 
Nacional pa UNESCO na 
Aruba, Sra. Marushka Tromp 
lo splica un poco mas con 
UNESCO Aruba ta ehecuta 
e programanan di UNESCO 
en cooperacion cu diferente 
‘stakeholders’. Tambe a invita 
algun stakeholders riba dife- 
rente area pa comparti nan 
experiencia den e programa. 
Juffrouw Maureen Roa a 
conta nos di e proyectonan 
di Prinses Amaliaschool (un 
scol cu ta miembro di e red 
di scolnan di UNESCO), Sr. 
Marck Oduber a comparti 
su experiencia riba tereno 
di ‘Ocean Science’, Sr. Pat- 
rick Werleman di Comision 
Olimpico Aruba a papia to- 
cante di e ehecucion di e con- 
venio di ‘Anti Doping’, Sr. 
Pancho Geerman di Museo 
Arkeologico Nacional Aru- 
ba a elabora riba e herencia 
subacuatico cu tambe ta un 
convenio di UNESCO cu lo 
wordo ratifica den reino. 


Tambe Sra. Birgit Kreyken- 
boon y Sra. Christie Mettes 
a duna dos ehempel di e 
proyecto cu a haya financia- 
mento den cuadro di e ‘Par- 
ticipation Program’ ‘media 
pressure cooker’ y e investig- 
acion riba e topico di ‘Oean 
Science’ ‘Metabolic Founda- 
tion’. 


E dignatario ta gradici tur 
persona envolvi cu a brinda 
informacion den e programa 
aki y ta informa cu e pro- 
grama aki lo pasa dialuna dia 
13 di februari 2023 pa 7’or di 
anochi na TeleAruba y dia- 
mars dia 14 di februari pa 
8’or di anochi na Diario TV. 


SERVICIO A21 


Dialuna 13 Februari 2023 


TA BUSCA 
Sra. entre 35 y 45 aña pa 
trabao di cas interna. 
Pa informacion yama 
Tel. 582 3023 / 593 8120 
_________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


TA BENDE 
Combo di regalo pa tur 
ocasion: Mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 


laba muebles 


laba tapijt 


laba sienta di auto 


laba vloer 
Tel. 593 9464 
________________________ 
SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TABENDE 
un matras nobo king size 
190 x190 
Fls.300 
Tel.594 5556 


__________________________________________ 
SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BENDE 
Caha di Orgel. 
Tin 3 cylinder NOBO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama Mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 
Mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 


San Nicolas 
Oranjestad 


Dokter na warda 


Botica na warda 


Oranjestad: 
Sta. Cruz 
Tel. 585 8028 


San Nicolas: 
Centro Medico- 
Tel. 584 5794 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA HUUR 
1 Kamer, independiente cu baño 
y cushina. Muebla, awa, Cable y 
Coriente inclui. 
500 Florin pa luna & 100 Florin 


borg. Pos Chiquito, pega cu Santa 
Famia School. 
Contact via wtzapp 7447717 - lis 


obituario 
a22 


Dialuna 13 Februari 2023 


“Laga tur locual ta sperami ta bunita, Laga cu tur 
locual cu mi encontra na caminda ta bunita, Laga 
tur locual cu ta rondonami ta bunita, Laga tur 
locual cu mi a laga atras keda bunita, y laga esaki 
nan termina den tur bunitesa”. 


Cu profundo tristeza na nos curason pero agra- 
decido pa locual el a significa pa nos, nos ta anun- 
cia fayecimento di: 


Sra Juliana Elizabeth 
FIGAROA-GEERMAN 
Mihor conoci como “Lies” of “Liesje” 
*08 april 1961 – †06 februari 2023 


Na nomber di su: 
Mayornan: † Genaro “Shon Hen” Geerman y † 
Frida Candelaria “Chida” Geerman-Wolter. 
Esposo: Benjamin “Jimmy” Figaroa. 
Yiu: Shaluzdin Figaroa. 
Benjamin “Juni” y Yamelies Figaroa-Petit. 
Nieta: Giandra Erasmus y Pablo Thijsen. 
Nieto: Giandre Erasmus y Eugeney Doulabi. 
Giand-marc Erasmus 


Benjamin Figaroa 


Benson Figaroa 


Tanta I omonan, Swa y cuñanan, prima y primo- 
nan, comer I compernan, su bisiñanan, amiga I 
amigonan, conocirnan I amistadnan. 


Amiga di cas: Aida Matos Gomez y famia, Ivonne 
Rosa, Lusmarie, Tanja 
Famianan: Figaroa, Geerman, Erasmus, Petit- 
Colina, Thijsen, Doulabi, Wolter, Tromp, Croes, 
Holsman, Quandt, Oduber, Albertus, Schen- 
ker, de Lange, Jaquin, Martinuz, Odor, Loefstok, 
Franken, Lake, Agumbero, Schuiltens, Fortin, 
Ayala, Perez, de Cuba, Rodriguez, Benita, Or- 
man, Franklin, Gonzalez, Irausquin, St. Jago, van 
Balkom, v/d Linde, Arends, Christiaans, Lampe, 
Dirksz, Semerel, Trimon, Fingal, Herms, Jacobs, 
Lacle, Dijkhoff, Wever, Rasmijn, Werleman, Vro- 
lijk, Luidens y demas famia. 
I cu gradecimento na staff, personal I voluntario 
nan di hospice atardi. 
Acto di entiero lo tuma lugar Diaranson 15 febru- 
ari 2023 di 2or pa 4or na Misa Santa Ana na Noord 
for di 2or e restonan mortal lo ta reposa den Misa 
Santa Ana y despues lo hiba nos defunto stima na 
su ultimo lugar di sosiego na santana catolico na 
Noord. 


Adres pa Condolencia: Aurora Funeral Home 


Diamars 14 februari 2023, 07:00-09:00 PM 


Nos disculpa si den momento di dolor nos por a 
lubida algun familiar. 


Manera solo ta despedi y e dia ta ter- 
mina, asina mi ta despedi di boso y mi 
bida terenal a yega su fin. Laga e dushi 
recuerdonan cu mi a pasa cu boso ta 
boso consuelo te dia nos bolbe reunie 
den Reino Celestial. 


Cu inmenso tristesa , pero conforme 
cu Dios Su boluntad nos ta participa 
fayecimento inespera di nos ser keri: 


Mirto Alexander Krozendijk 
Mihor conoci como Mirto 
*08- 02-1961 - † 29 -01-2023 


Su Mayornan den felis memoria: 
Emeterio “Techi” y Cleotilda “Tida” Krozendijk 
Su Rumanan: 
Vda Filomena Croes-Krozendijk y † Frans Croes 
†Alfonso “Boei” Krozendijk y vda Ulrika Krozendijk-Ja- 
cobs 
Shon Pe y Glenda Krozendijk-Kock 
Vdo Andresito “Dolf” y † Isaura Krozendijk-Sarda 
†Glenda Beatriz Krozendijk y vdo Jose Fernandes-Perna 
†Edwin Krozendijk 
†Ruben y vda Marlin Krozendijk- Penja 
Hildreth v/d Berg – Krozendijk y Rene van den Berg 


Mescos cu ruman: 
Eveline Lacle y famia (Corsow) 


Su sobrino(a)nan y sobresobrino(a)nan: 
Seever y Jessica Krozendijk-Kelly, Keaneeh y Jaydeeh, 
Dietwin Krozendijk y Merrely Franken, Kea’lah, Kyriah y 
Ly-Ann, 
Isandra Krozendijk, Andrew y Cayden, 
†Andres Aurelio Krozendijk, 
Albee y Roxenne Fernandes- Mathilda, Jeon y Elisha, 
dr. Eliza Fernandes y dr. Candida Sanchez Burmester, 
Reuben Krozendijk, 
Tahnee Krozendijk, 
dr. Kevin van den Berg y dr. Claire Koeyvoets, 
Willy Dirksz y famia. 
Elena Garcia y Maria “Dietje” Romero-Loor 
Tanta/Omo:Sra Vda. Alicia Krozendijk-Farro y famia 
Sr.Vdo. Alfred “Freddy” Maduro y famia 
Sra.Vda. Supriana Luciano y famia 
Su Omo y tantanan den felis memoria: 
Krozendijk- Kock y Bikker, 
Krozendijk- Kock y Maduro 
Su primo(a) nan hopi yega na cas: 
Marlon Maduro – Anthony Krozendijk – Dicky Krozendijk 
– Charlotte de Cuba-Maduro, Kathy Vrolijk-Krozendijk, 
Aura Kolman- Bikker. 
Su primo(a) nan y nan famia: 
Krozendijk-Kock- Bikker y Maduro 
Su amigo(a) nan stima: 
Sra Yaquelin Zambrano y Sr. Omar Castoñeda Cardona 
Sra Dica Mercado y famia 
Sr. Sonny Croes 
Sr. Jorge Dario 
Sr. Jose Do-Nascimento 
Sr. Jozef Barret 
Sr.Gabriel Lester y Sra Nelly Maduro 
Su bisiñanan : 
famia Comenencia-Fingal y famia Maduro–Oduber 
Su mascota stima : Rio 
Mescos cu famia: 
Sra Elvia Taborda-Lopez Zapata y famia ( Medellin Co- 
lombia), Sra Diane Horowitz y famia (New Jersey) 
Ta invita tur demas famia Krozendijk, Krosendijk, Croes, 
Kock, Sarda, Fernandes-Perna, Penja, van den Berg, Cama- 
cho, Farro, Maduro, Mathilda, Bikker, Koolman, Luciano, 
Kolman, Ras, Damian, Vrolijk, Do Nascimento, de Cuba, 
Theysen, Marselia, Taborda-Lopez Zapata, Ramirez, Com- 
enencia y Romero-Loor. Debotonan di Cas di Oracion 
“Cu confianza y fe den Señor de Los Milagros di Buga”, su 
amigo(a) nan mucho hopi pa menciona, amistadnan, cono- 
cirnan, demas bisiñanan; 
pa asisti na acto di condolencia y despedida cu lo tuma lugar 
na Aurora Funeral Home dialuna 13 februari 2023 di 2 or 
pa 4 or atardi. 
Cremacion ta tuma lugar den seno familiar. 
Enbes di flor of krans famia ta aprecia donacion pa : 
“Fundacion Ban Uni man pa cria nos muchanan”. 
Ta lamenta cu no ta ricibi bishita di condolencia na cas. 
Nos ta pidi disculpa si den nos tristesa nos por a lubida un 
famia. 


The Lord is my shepherd, I shall not want. In verdant 
pastures, He gives me repose; beside restful waters, 
He leads me; He refreshes my soul. 
Even though I walk through the valley of the shadow 
of death, I will fear no evil; for You are at my side with 
Your rod and Your staff that give me courage. 
Psalm 23 


It is with deep sorrow that we announce the passing 
away on February 4th, 2023, of our beloved 


Ursula Jeanette Ahlip-Lejuez. 


Left to mourn are: 


Her husband: 
Winston (Ako) Ahlip 
Her children: 
Timothy Ahlip and Cata- 
lina Ahlip 
Christopher Ahlip and Alexandra Ahlip 


Her grandchildren: 
Xenia, Vlad, Lazaro, 
Tristan, Bella 


Her parents: 
†Bernice K. Lejuez-Nisbet 


†John E. Lejuez 


Her siblings: 
†Agnes 
and 
†Thomas 
Thodé-Richardson 
†Rufus and Jane Richardson, 
Hyacinth (Tootsie) and †Adolf Leo-Lejuez, 
Tony and Yvonne Lejuez-Croes, 
Mary Lejuez 


Her in-laws: 
Thelma 
Ahlip, 
Wilma and Walter Tjon Pian Gia-Ahlip, Clifton and 
Gloria Ahlip, 
Morris Ahlip, Tessy and Selma Ahlip 


Nieces and nephews, cousins, godchildren and 
friends in Aruba, Curaçao, Sint Maarten, Holland, 
France and USA 


Employees of Heavenly Water, Sint Maarten 
Employees of Ako’s Upholstery, Aruba 


She was related to the following families: Ahlip, 
Lejuez, Thodé, Leo, Richardson, Nisbet, Georgescu, 
Ricci, Gibbs, Velazquez, Idigoras, Snijders, Wong, 
Cheung, Hazel, Arrindell, York, Meyers, Peterson, 
Williams, Huntington 


A special mention to her closest confidants: Sandra 
Idigoras, Jorge Velazquez, Ava Thodé 


If perhaps, in our grief, we forgot to mention any 
family and friends, please accept our apology. 


The family cordially invites you to join in celebrating 
her life on Wednesday, February 15, 2023, at 2:00 pm 
to 4:00 pm at the Royal Funeral Home. 

Centro di Bario Playa Pabao ta informa: 
Actividad di disfraz di 
materialnan recicla ta wordo 
posponi pa temporada di 
Semana Santa 


Directiva di Centro di 
Bario Playa Pabao ta in- 
forma comunidad di Aru- 
ba cu nan festival di dis- 
fras recicla, cual lo a tuma 
luga e siman aki, lo wordo 
posponi pa Semana Santa. 
Asina Dennis Burke, Pres- 
idente di Centro di Bario 
Playa Pabao a laga sa. 


Durante temporada di cam- 
pamento ta importante pa 
corda riba e impacto grandi 
cu nos tin riba nos medio 
ambiente. 


Pa medio di e evento aki, tur 
muchanan entre edad di 4 pa 
12 aña por participa pa traha 
sea un trahe of un arte traha 
di materialnan uza. Enfoke ta 
bay ta riba e materialnan cu 
por wordo re-uza den forma 
di arte creativo. 


E evento aki ta pa conscienti- 
sa comunidad di Aruba riba e 
diferente uzo di materialnan 
recicla. 


Keda pendiente pa mas infor- 
macion durante e simannan 
binidero. 


Buki pa bo baby 


Biblioteca Nacional Aru- 
ba ta ofrece hopi buki pa 
baby. Awor tin un ofer- 
ta special pa baby bira 
miembro di biblioteca. 
Mayor cu ta haci nan baby 
miembro di biblioteca ta 
ricibi un maletin cu buki 
regalo. 


E proyecto BoekStart ta un 
proyecto pa laga baby y peu- 
ter cera conoci cu buki hunto 
cu su mayor. E initiativa aki 
tin como meta pa laga mayor 
y e chikitin cera conoci cu 
buki y lesamento. 


Lesamento den bos halto pa 
baby ta stimula e desaroyo 
di idioma pero tambe ta for- 
tifica e laso y conexion entre 
mama/tata y yiu. Ta reco- 
mendabel pa cuminsa desar- 
oya e cultura di lesamento na 
cas di trempan. 


Mayor di baby di 3 luna te 2 
aña di edad por inscribi nan 
yiu na biblioteca (Playa of 
San Nicolas) y nan ta ricibi 
un maletin chikito cu ta con- 
tene 2 buki. Un ta di tela y 
material suave specialmente 
desaroya pa un baby por hun- 


ga cu ne. E maletin chikito ta 
un regalo hunto cu e miem- 
bresia. 


BoekStart ta un campaña pa 
stimula mayor bay biblioteca 
cu na yiu di chikito, prome 
cu nan cuminsa scol. Riba 
e website boekstart.nl por 
haya conseho con pa lesa cu 
bo yiu. Biblioteca ta ofrece 
un coleccion grandi di buki 
di prenchi pa baby y mucha 
chikito. Biblioteca ta duna e 
maletin di BoekStart tanten 
cu tin. 


Santo Rosario y oracion nae 
monumento di “Inmaculada 
Curason di Maria” na Sta.Cruz 


Grupo di Oracion “In- 
maculada Curason di Ma- 
ria ” ta invita tur devoto y 
fielnan di Mama Maria cu 
tin oracion na e monu- 
mento na Santa Cruz. 


Dialuna 13 di februari 2023, 
ta reuni pa 6 or di atardi na 
e monumento. Ta resa Santo 
Rosario y mas oracionnan na 
honor di Jesus, Maria prome 
cu Santo Sacrificio di misa di 
7pm. 
Na aña 1917 Mama Maria a 
bisa na e tres muchanan di 
Fatima: Resa tur dia e Santo 
Rosario y bo ta gana Indul- 
gencia Plenaria. Riba 11 di 
februari 1858 prome apari- 
cion di Mama Maria na un 
mucha di 14 aña cu yama 
Bernadette, tambe a pidi pa 


resa e Santo Rosario tur dia, 
pa haya gracia y pa santidad. 


Ta resa na e monumento di 
Inmaculada Curason 2 bes pa 
luna, riba tur 13 di luna y tur 
prome diasabra di luna. 

Di tres “obheto no identifica” den un siman ta cay riba Lake Huron 


AP) — Pa di tres biaha 
den tres dia, a basha abao 
un “obheto no identifica”, 
e biaha aki riba Lake Hu- 
ron, despues di e anterior- 
nan na Alaska y Canada, 
segun oficialnan Merica- 
no. 


Rep. Elissa Slotkin, D-Mich., 
a tweet cu “pilotonan di For- 
sa Aereo Mericano y Guar- 
dia Nacional a tira e obheto 
abao.” E tiramento a keda 
confirma pa dos oficial Meri- 
cano kende no tabata autorisa 
pa discuti e asunto publica- 
mente y a papia den condi- 
cion anonimo. 


Autoridadnan Mericano y 


Canades a restringi espacio 
aereo riba e lago anterior- 
mente ayera mientras a man- 
da avionnan pa intercepta y 
purba di identifica e obheto. 


E noticia ta yega mientras 
oficialnan Mericano ainda ta 
purbando di identifica pre- 
cisamente e otro dos obheto 
cu avionnan di guera F22 a 
tira for di shelo den ultimo 
dos dia, y ainda tabata pur- 
bando di determina si Chi- 
na ta responsable, mientras 
preocupacion ta escala riba 
loke Washington ta bisa ta e 
programa di vigilancia a gran 
escala di China. 


Presidente Israeli ta urgi Netanyahu pa retrasa reforma legal 


(AP) 
— 
Presidente 
Israeli ayera a apela na 
prome minister Benjamin 
Netanyahu 
pa 
retrasa 
un plan contencioso pa 
reforma e sistema hudicial 
di e pais y na lugar di esaki, 
busca un compromiso cu 
su oponentenan politico. 


Presidente Isaac Herzog 


a haci e apelacion den 
un 
discurso 
televisa 
nacionalmente un dia prome 
cu coalicion di Netanyahu ta 
programa pa tuma su prome 
stapnan 
pa 
implementa 
e plan den parlamento. 


E 
reformanan 
proponi 
a 
duna 
impulso 
na 
demostracionnan masal y 


oposicion di porcionnan 
grandi di sociedad Israeli. 
Hasta presidente Mericano, 
Joe 
Biden 
a 
ofrece 
critica, 
bisando 
ayera 
cu democracia Israeli ta 
construi riba consenso y un 
hudiciario 
independiente. 


Trabao di Herzog ta mas 
tanto ceremonial. Pero e 


presidente 
mester 
sirbi 
como un compas moral y 
forsa di union na un pais 
profundamente 
dividi. 


No 
tabatin 
contesta 
inmediato di Netanyahu. 


